hotchpotch/miracl-hf-unified huggingface dataset:
కృష్ణా సోబ్తి
కృష్ణా సోబ్తి ( జననం: 1925 ఫిబ్రవరి 18 ) ప్రఖ్యాత హిందీ నవలా రచయిత్రి మరియు వ్యాసకర్త. 2017లో ప్రతిష్ఠాత్మ జ్ఞాన్ పీఠ్ అవార్డుకు ఎంపికయ్యారు. హిందీ, ఉర్దూ, పంజాబీ బాషా సంస్కృతులని మేళవించి ఆమె రచించిన ‘జిందారుఖ్‌’ నవలకు సాహిత్య అకాడమీ పురస్కారం వరించింది. 1996లో కేంద్ర సాహిత్య అకాడెమీ ఫెలోషిప్‌ పురస్కారం కూడా పొందారు. ఈమె 1999లో "కథ చూడామణి" పురస్కారం, 1981 లో "శిరోమణి" పురస్కారం, 1982లో హిందీ అకాడమీ పురస్కారం పొందారు. 2008లో ఈమె రచించిన "సమయ్ సర్"గం నవల కేకే బిర్లా ఫాండషన్ వారి వ్యాస్ సమ్మాన్ కి ఎంపికైనది. అంతేకాక హిందీలో అత్యంత గౌరవప్రదమైన మైథిలీ శరణ్ గుప్త పురస్కారాన్ని పొందారు. ఈమె హిందీ, ఉర్దూ, పంజాబీ భాషలో రచనలను రచిస్తారు. ఈమె నవలలు కొన్ని రష్యన్, ఇంగ్లిష్, స్వీడిష్ వంటి భాషల్లోకి తర్జుమా అయ్యాయి. 
ఈమె 1925 ఫిబ్రవరి 18 న అవిభక్త భారతదేశంలోని ఉత్తర పంజాబ్ (ప్రస్తుత పాకిస్తాన్ లోని పంజాబ్) లో జన్మించింది. ఈమెకు ఇద్దరు తోబుట్టువులు ఉన్నారు. తన కుంటుంబం బ్రిటిష్ ప్రభుత్వంలో పని చేసేవారు. దేశ విభజన అనంతరం వీరి కుటుంబం ఢిల్లీకి వచ్చేసింది. సిమ్లా, ఢిల్లీలో చదువుకున్నారు. ఉన్నత విద్యను లాహోర్‌లో పూర్తి చేశారు. ఈమె శివంత్ అనే రచయితను తన 70వ ఏట పెళ్లి చేసుకుంది.
ఈమె రచనలు భారత ఉపఖండం విభజన, మారుతున్న భారతీయ సమాజంలో మార్పులకు లోనవుతున్న స్త్రీ పురుష సంబంధాలు, మానవీయ విలువల్లో నెలకొంటున్న క్షీణత వంటి అంశాలపై ఎక్కువగా రచించేవారు. మొదట్లో ఈమె చిన్న కథలు రాస్తూ ఉండేవారు. అందులో లామా మరియు నఫిసా 1994లో ప్రచురితమయ్యాయి. అదే సంవత్సరంలో భారతదేశ విభజన అంశాల గురించి సిక్కా బాదల్ గయాలో వివరించారు.
ఈమె మొదటికథ ‘దాదీ అమ్మా’ కానీ ‘ఔర్ సిక్కా బదల్ గయా’ నే తన మొదటి కథగా ఈమె చెప్తుంటారు. 1979లో తన తొలి రచన ‘జిందగీనామా’కు పొడిగింపుగా ‘ఇంక్విలాబ్‌ జిందాబాద్‌’ పేరిట ఇంకా చిన్న నవల రాసి ఈ రెండు కలిసి ‘జిందారుఖ్‌’నవలగా ప్రకటించారు. ఈ నవలకు తన 92వ ఏట 2017లో జ్ఞానపీఠ్‌ అవార్డు వచ్చింది. 1966లో ఈమె రచించిన "మిత్రో మరంజని" నవల వివాహిత స్త్రీలపై జరుగుతున్న లైంగికత అసమానతలపై అదేవిధంగా, ఈమె రచించిన బాదలోంకే ఘెరే, మిత్రో మార్జని, అలీ లడ్కీ, గుజరాత్ పాకిస్తాన్ సే గుజరాత్ హిందుస్తాన్, దార్ సే బిచేడీ వంటి రచనలు ప్రజాదరణ పొందాయి. ఎ లడ్‌ కీ' పేరుతో వెలువడిన రచనలో భార్యలుగా, తల్లులుగా మహిళలు నిర్వహిస్తున్న పాత్రను వివరించారు. ఈమె రచనలే కాక హిందీ సాహితీ దిగ్గజాలు అయినటువంటి నామ్‌వర్‌సింగ్‌, శ్రీకాంత్‌ వర్మ, నిర్మల్‌ వర్మ, భీష్మ్‌ సహాని ల యొక్క జీవిత విశేషాలను వ్యాసాల రూపంలో రచించారు.
2010 లో కేంద్ర ప్రభుత్వం ప్రకటించిన ప్రతిష్ఠాత్మక పద్మభూషణ్ పురస్కారాన్ని తిరస్కరించారు.
రేమండ్స్‌ స్తూపం
రేమండ్స్‌ స్తూపం తెలంగాణ రాష్ట్ర రాజధాని హైదరాబాదులోని మలక్‌పేట పరిధిలోని ఎత్తయిన కొండపై ఉన్న స్తూపం. నిజాం పాలనలో ఫిరంగి సేనలను పటిష్ఠంగా తీర్చిదిద్దిన జనరల్‌ మాన్సియర్‌ రేమండ్ (ఫ్రాన్స్‌ దేశస్థుడు) స్మృతి చిహ్నంగా క్రీ.శ 1755-1798 మధ్యకాలంలో ఈ స్తూపం నిర్మించబడింది.
రెండో నిజాం రాజు నిజాం అలీఖాన్ సైన్యంలో ముఖ్యమైన ఫ్రెంచ్ అధికారి మన్సీ రేమండ్. ప్రజలు ఇతణ్ని ముసారాముడని పిలిచేవారు. ఇతడి పేరు మీద ముసారాంబాగ్ నిర్మాణం జరిగింది. 1798లో మన్సీ రేమండ్ మరణించాడు. ఇతడి సమాధిని యురోపియన్ శైలిలో 28 పిల్లర్లతో ముసారాంబాగ్ వద్ద నిర్మించారు. ఈ నిర్మాణంలో ఊదారంగు గ్రానైట్ రాయిని వాడారు.
18వ శతాబ్దపు చిహ్నానికి ప్రతీకగా ఈ స్తూపం నిలిచివుంటుంది. ఆస్మాన్‌గఢ్‌లోని ఎత్తయిన కొండపై 180 అడుగుల పొడవు, 85 అడుగుల వెడెల్పు గల గద్దెపై 23 అడుగుల ఎత్తు ఈ స్మారక స్తూపాన్ని నిర్మించారు. స్తూపం పక్కనే గ్రీకు శిల్ప కళారీతిలో 28 స్తంభాలతో నిర్మించిన సమాధి ఉంది. రెమాండ్‌ కుటుంబ సభ్యుల ప్రియమైన పెంపుడు జంతువులు గుర్రం, శునకం సమాధులు స్తూపానికి సమీపంలోనే నిర్మించారు.
విశాఖపట్నం జంక్షన్ రైల్వే స్టేషను
తూర్పు తీర రైల్వే జోనులోని ప్రధానమైన రైల్వేస్టేషనులలో విశాఖపట్నం రైల్వేస్టేషను ఒకటి.ఇది ఆంధ్ర ప్రదేశ్ లో అతిపెద్ద రైల్వేస్టేషన్లలో ఒకటి. ఇది హౌరా నుండి చెన్నై వెళ్ళు ప్రధాన రైలుమార్గం లో కలదు. ఇది దేశంలో 20వ రద్దీగా ఉండే స్టేషను.
విశాఖపట్నం రైల్వేస్టేషను ను మొదటగా  వాల్తేరు రైల్వే   రైల్వేస్టేషను అని పిలిచేవారు.1987 లో దీని పేరును విశాఖపట్నం రైల్వేస్టేషను  గా మార్చారు. విశాఖపట్నం రైల్వేస్టేషను తూర్పు తీర రైల్వే  లో అతిపెద్ద  రైల్వేస్టేషన్ల లో ఒకటి . దీనిని తూర్పు తీర రైల్వే  జోన్ నిర్వహిస్తున్నది.
విశాఖపట్నం రైల్వేస్టేషను లోనికి వచ్చు  రైలుబండ్లు తమ ప్రయాణ దిశను మార్చుకొని  ప్రయాణించవలసివుంటుంది .అందువల్ల  విశాఖపట్నం రైల్వేస్టేషను లో రైలుబండ్లు ఎక్కువసేపు ఆగవలసివుంటుంది.అందువల్ల ఈ రైల్వేస్టేషన్ లో ప్లాట్‌ఫారములు ఎక్కువ సమయం ఖాళీగా వుండవు. అందువల్ల కొన్ని రైలుబండ్లను కొత్తవలస-దువ్వాడ మార్గంలో మళ్ళిస్తున్నారు.
ఈ   రైల్వేస్టేషన్ కు రెండుపక్కల ప్రవేశద్వారాలు కలవు.  
విశాఖపట్నం రైల్వేస్టేషన్ లో మొత్తం 8  ప్లాట్‌ఫారములు కలవు.  ప్రతి వేదిక (ప్లాట్‌ఫారము) కూడా 24 కంటే ఎక్కువ బోగీలు కల ఎటువంటి రైలుబండి నయినా కూడా తీసుకుని, నిర్వహించగలుగుతుంది .ఇక్కడ అన్ని ట్రాక్లను బ్రాడ్‌గేజ్‌గా మార్చబడనవి.
నవతెలంగాణ
నవతెలంగాణ ఇది తెలుగు దినపత్రిక. తెలంగాణ ఆవిర్భవించిన తరువాత తెలుగు దినపత్రిక అయినా ప్రజాశక్తి నుంచి నవతెలంగాణగా పేరు మార్చబడినది. తెలంగాణలోని 6 జిల్లాలో ఈ పత్రిక ప్రచురణలు పంపిణి చేస్తుంది. ఈ పత్రిక హైదరాబాద్ ప్రధాన కేంద్రంగా తన సేవలను కొనసాగిస్తుంది. ఈ పత్రిక ప్రముఖకి జర్నలిస్టు వీరయ్య సంపాదకీయులు.
ఈ పత్రిక మార్చి 21, 2015 న నవ తెలంగాణగా ఆవిర్భవించింది. ఇది ప్రజల విరాళాలతో నడుస్తుంది. ఈ పత్రిక తెలంగాణ అవిభాజ్య జిల్లాలైన కరీంనగర్ , ఖమ్మం, హైదరాబాద్, రంగారెడ్డి, వరంగల్ మరియు మహబూబ్ నగర్ జిల్లాలో ప్రచురితమవుతాయి.
గ్యాంగ్ మాస్టర్
గ్యాంగ్ మాస్టర్ బి.గోపాల్ దర్శకత్వంలో తిక్కవరపు సుబ్బరామిరెడ్డి నిర్మించిన తెలుగు చలనచిత్రం. రాజశేఖర్, వాణీ విశ్వనాథ్, నగ్మా ప్రధాన పాత్రలు పోషించిన ఈ సినిమా 1994లో విడుదలయ్యింది. ఎ.ఆర్.రెహమాన్ ఈ చిత్రానికి సంగీతాన్ని సమకూర్చాడు. ఈ సినిమా మహేష్ భట్ దర్శకత్వంలో వెలువడిన "సర్ " అనే హిందీ సినిమాకు రీమేక్. గ్యాంగ్ మాస్టర్ తమిళంలో "మనిత మనిత " అనే పేరుతో డబ్బింగ్ చేయబడింది.ఈ సినిమాలోని పాటలను వేటూరి సుందరరామమూర్తి వ్రాయగా ఎ.ఆర్.రెహమాన్ సంగీతాన్ని సమకూర్చాడు.
మట్టి మనిషి
మట్టి మనిషి వాసిరెడ్డి సీతాదేవి రాసిన ప్రముఖ తెలుగు సాంఘిక నవల. వంద సంవత్సరాల కాలంలో నాలుగు తరాల నేపథ్యంతో పశ్చిమ గోదావరి, కృష్ణా, గుంటూరు జిల్లాల వ్యవసాయ కుటుంబాల్లో వచ్చిన మార్పులను, భూస్వామిక, ధనిక రైతు, దళారీ వ్యవస్థల మధ్యనుండే ఘర్షణని, పరస్పర అనివార్యతను సమగ్రంగా చిత్రించిన నవల. ఈ నవల 1970లో ఆంధ్రప్రభ దినపత్రిక లో రెండేళ్ళు ధారావాహికగా వచ్చింది. దాదాపు 14 భాషల్లోకి అనువాదం అయ్యింది. సుమారు ఆరు వందల పేజీల నవల ఇది.
రచనలో గుంటూరు జిల్లా మాండలికం, ప్రజల నుడికారం విస్తృతంగా కనిపిస్తుంది.
పెదబాబు
పెదబాబు 2004, ఏప్రిల్ 30న విడుదలైన తెలుగు చలన చిత్రం. బివి రమణ దర్శకత్వం వహించిన ఈ చిత్రంలో జగపతి బాబు, కళ్యాణి, సుహాసిని, శరత్ బాబు, కోట శ్రీనివాసరావు, సునీల్, రఘు బాబు ముఖ్యపాత్రలలో నటించగా, చక్రి సంగీతం అందించారు.
నవరంగ్
నవరంగ్ 1959లో విడుదలైన హిందీ సినిమా. వి. శాంతారాం దర్శకత్వంలో ఈ సినిమా తీయబడింది. ఈ సినిమాలో నటీమణి సంధ్య చేసిన నృత్యాలు సి.రామచంద్ర సంగీతం ప్రేక్షకులను ఆకట్టుకున్నాయి. నేపథ్య గాయకుడు మహేంద్ర కపూర్ ఈ సినిమాలోని "ఆధా హై చంద్రమా రాత్ ఆధీ" అనే పాట ద్వారా సినిమా రంగంలోనికి ప్రవేశించాడు.
దివాకర్ (మహీపాల్) ఒక కవి. అతి సాదాగా కనిపించే భార్య జమున(సంధ్య)ను చూసి ప్రేరణ పొంది మోహిని అనే ఒక కాల్పనిక సుందరిని ఊహించుకుని, కవిత్వం వ్రాస్తూ ఉంటాడు. దివాకర్ తండ్రి ఒక చిన్న సంస్థానంలో రాజోద్యోగి. ఇంగ్లీషు వాళ్లు వచ్చి యువరాజును వ్యసనాల పాలు చేసి రాజ్యాన్ని కబళిస్తారు. రాజు కవి బంధించి పాడమని నిర్బంధించి భంగపడతాడు. బ్రిటిష్ వారికి వ్యతిరేకంగా పాడటం మూలాన కవి ఉద్యోగం ఊడుతుంది. ఫలితంగా అతడు తన రోగిష్టి తండ్రిని, తన కుమారుణ్ని పొషించలేక పోతాడు. ఇవన్నీ చూసి జమునలో కోపం పెరుగుతుంది. పైపెచ్చు తన ఊహాసుందరి మోహినపై కవిత్వం చెప్పడం చూసి ఆమె అతనితో జగడం చేసుకుని కొన్నాళ్లకు పుట్టింటికి వెళ్లిపోతుంది. అతడు కవిత్వం రాయడానికి ముడిసరకు దొరక్క వ్యర్థుడౌతాడు. చివరకు భార్య అర్థం చేసుకుని చేరువవుతుంది.
హైదరాబాద్ బుక్ ట్రస్ట్
హైదరాబాద్ బుక్ ట్రస్ట్ 1980 లో హైదరాబాదు కేంద్రంగా ప్రారంభించిన లాభాపేక్ష రహిత పుస్తక ప్రచురణ సంస్థ. దీని స్థాపకుడు సి. కె. నారాయణ రెడ్డి. ఈ సంస్థలో ఇంకా ఎం. కె. ఖాన్, జి. మనోహర్, శాంతా సింహా, గీత రామస్వామి సభ్యులుగా ఉన్నారు. అన్ని వర్గాల తెలుగు ప్రజల అభిరుచులనూ, సామాజిక సమస్యలను దృష్టిలో పెట్టుకుని విశాల దృక్పథంతో పుస్తకాలు వెలువరించాలన్నది ఈ సంస్థ లక్ష్యం. ప్రతి సంవత్సరం విభిన్న అంశాలపై పది నుంచి ఇరవై పుస్తకాల దాకా ప్రచురిస్తున్నారు వీరు.
ఈ సంస్థ చాలావరకు స్వచ్ఛంద సేవకుల సహాయంతో నడుస్తున్నది. వీరు పుస్తకాలు చదవడం, సమీక్షించడం, దిద్దుబాట్లు చేయడం, ముఖ చిత్రాలు రూపొందించడం, ఇంకా ప్రచురణలో అవసరమైన ఇతరపనులు చేస్తుంటారు.
దిక్షా పంత్(నటి)
దిక్షా పంత్ ఒక భారతీయ చలన చిత్ర నటి.ఆమె ఎక్కువగా తెలుగు సినిమాలలో నటించింది. ఆమె బిగ్‌బాస్ తెలుగు మొదటి సీసన్‌లో వైల్డ్‌కార్డ్ ఎంట్రి ద్వారా ప్రవేసించి 63వ రొజున వైదొలగింది . ఆమె "హార్మొన్స్" ,ఒక లైలా కోసం వంటి చిత్రాలలో నటించింది. గోపాల గోపాల చిత్రంతొ గుర్తింపు పొందింది.
గన్‌ఫౌండ్రి, హైదరాబాదు
గన్‌ఫౌండ్రి తెలంగాణ రాష్ట్ర రాజధాని హైదరాబాదులోని ఒక ప్రాంతం. నిజాం నవాబులు యుద్ధంలో ఉపయోగించే ఫిరంగిలో వాడే మందు పౌడర్‌ను ఇక్కడ తయారు చేస్తుండేవారు. ఈ ప్రాంతాన్ని 'తోప్‌-కా-సాంచా'గా పిలిచేవారు. కాలక్రమేణా గన్‌ఫౌండ్రిగా మారిపోయింది.
నిజాం కాలంలో నిర్మించిన అనేక ఫిరంగి, ఫిరంగి గుళ్ల కర్మాగారాలలో గన్‌ఫౌండ్రి ఒకటి. హైదరాబాద్ రెండవ నిజాం నవాబ్ మీర్ నిజాం అలీ ఖాన్ సేవకుడైన ఫ్రెంచ్ జనరల్ రేమండ్ 1786లో దీనిని నిర్మించాడు. హైదరాబాద్ రాష్ట్రంలో 18వ శతాబ్దంలో నిజాంలు ఏర్పాటుచేసినవాటిలో ఇప్పటివరకు ఉన్న ఏకైక తుపాకీ సంరక్షణ కేంద్రం ఇది. గన్‌ఫౌండ్రి నిర్మాణంలో ఇటుకలు, మోర్టార్‌ను వాడారు.
అగర్వాల్‌ చాంబర్స్‌, పూల్‌బాగ్‌, బ్యాండ్‌లైన్‌ బస్తీ, కట్టెలమండి, ఆదర్శ్‌ నగర్‌, నేతాజీనగర్‌, మురళీధర్‌బాగ్‌, మహేశ్‌నగర్‌, చిరాగ్‌అలీ లేన్‌, బషీర్‌బాగ్‌, గన్‌ఫౌండ్రి.
ఎల్‌బీ స్టేడియం, దూర్‌ సంచార్‌భవన్‌, ఎస్‌బీహెచ్‌ ప్రధాన కార్యాలయం, వ్యవసాయ శాఖ కమిషనరేట్‌, హైదరాబాద్‌ జిల్లా కలెక్టరేట్‌, ఎస్‌ఎస్‌సీ బోర్డు, రాష్ట్ర ప్రెస్‌ అకాడమీ, న్యూ ఎమ్మెల్యే క్వార్టర్స్‌, ఆగాఖాన్‌ ఫౌండేషన్‌, జిల్లా విద్యాశాఖాధికారి కార్యాలయం, దేశోద్ధారక భవన్‌, పరిశ్రమల భవన్‌, బిర్లామందిర్‌, షక్కర్‌ భవన్‌, హాకా భవన్‌, నిజాం కళాశాల, లేపాక్షి ఎంపోరియం, టెలిఫోన్‌ భవన్‌ (సూర్యలోక్‌ కాంప్లెక్స్‌), గగన్‌విహార్‌, జనరల్‌ పోస్టాఫీసు, చంద్రవిహార్‌, మానవ హక్కుల కమిషన్‌, భారతీయ జనతా పార్టీ రాష్ట్ర కార్యాలయం, భారతీయ విద్యాభవన్‌ తదితర కార్యాలయాలన్నీ ఈ డివిజన్‌ పరిధిలో ఉన్నాయి. అదే విధంగా రాష్ట్రవ్యాప్తంగా సెల్‌ఫోన్‌ మార్కెట్‌కు ప్రసిద్ధిగాంచిన చిరాగ్‌ అలీలేన్‌, ప్రముఖ బంగారు దుకాణాలు కూడా ఈ డివిజన్‌లో ఉన్నాయి. బ్రిటీషు కాలం నుంచి ఉన్న మిషనరీ స్కూళ్లు, నిజాం హయాంలో స్థాపించిన స్కూళ్లు గన్‌ఫౌండ్రి డివిజన్‌లోనే ఉన్నాయి. క్రైస్తవుల ప్రార్థనాలయాలు ఈ డివిజన్‌లోనే అధికం. లిటిల్‌ ఫ్లవర్‌, ఆల్‌ సెయింట్స్‌, రోజరీ కాన్వెంట్‌, సుజాత పాఠశాల‌, స్టాన్లీ, గ్రామర్‌ పాఠశాల‌తో పాటు స్లేట్స్‌ పాఠశాల‌, తదితర క్రైస్తవ మిషనరీ స్కూళ్లన్నీ ఇక్కడే. అదే విధంగా నిజాం హయాంలో ఏర్పాటు చేసిన మహబూబియా, ఆలియా విద్యాసంస్థలు, నిజాం కళాశాలలు ఈ డివిజన్‌ పరిధిలోకి వస్తాయి. మెథడిస్ట్‌, సెవెంత్‌ సెంటినరీ, క్యాథలిక్‌, రాక్‌ చర్చి తదితర క్రైస్తవ ప్రార్థన మందిరాలు ఇక్కడే ఉన్నాయి.
జూబ్లీహాల్
జూబ్లీహాల్ తెలంగాణ రాష్ట్ర రాజధాని హైదరాబాదులో ఉన్న భవనం. 1913లో నిజాం ఏడవ నవాబు మీర్ ఉస్మాన్ అలీఖాన్ ఈ జూబ్లీహాల్‌ను ఇండో-పర్షియన్ శైలిలో బాగ్-ఇ-ఆమ్ (పబ్లిక్ గార్డెను)లో నిర్మించాడు.
తెలంగాణ సాగునీటిరంగ పితామహుడు, నిజాం ప్రభుత్వంలో ప్రజాపనుల విభాగం, ఇరిగేషన్ విభాగంలో అసిస్టెంట్ ఇంజనీరైన అలీ నవాజ్ జంగ్ బహాదుర్ ఆధ్వర్యంలో ఈ జూబ్లీహాల్ ను నిర్మాణం జరిగింది. ఇందులో ఉస్మాన్ అలీ ఖాన్ సభలు, సమావేశాలు నిర్వహించేవాడు.
తన 25 సంవత్సరాల పాలన పూర్తైన సందర్భంగా మీర్ ఉస్మాన్ అలీఖాన్ ఈ భవనంలో సిల్వర్‌జూబ్లీ ఉత్సవాలను నిర్వహించాడు. అప్పటినుండి ఈ భవనం జూబ్లీహాల్‌గా పిలువబడుతుంది. ఈ ఉత్సవాల్లో భాగంగా ఉస్మాన్ అలీఖాన్ రాజచిహ్నంతో బంగారు పూత పూసిన సింహాసనం రూపొందించారు. ఈ సింహాసనం ప్రస్తుతం పురానా హవేలి లోని నిజాం మ్యూజియంలో ఉంచబడింది.
ఈ ఉత్సవాల సందర్భంగా నిజాం ప్రభువు 1,000,000 డాలర్ల విలువైన బహుమతులను, జ్ఞాపికలు అందుకున్నాడు. దర్బార్ నుండి రాయల్ పనులు మరియు చిత్రలేఖనాలు ఇప్పటికీ భవనాన్ని అలంకరించాయి. రాచరిక పనలు మరియు చిత్రలేఖనాలతో దర్బార్ నుండి భవనం మొత్తం అలంకరించబడ్డాయి.
ఈ భవనం ఇండో-పర్షియన్ శైలిలో నిర్మించిన ముఖభాగాన్ని కలిగివుంటుంది. ఈ భవనం మధ్యభాగంలో నిజాం యొక్క సింహాసనంకోసం నిజాం కిరీటం ఆకారంలో ఒక వేదిక నిర్మించబడింది. ఇది మధ్యలో ఉన్న తెల్ల చతురస్రంగా స్పష్టంగా కనిపిస్తుంది.
దీనిలోవున్న దీర్ఘచతురస్రాకారపు పెద్ద గది ప్రస్తుత భవనానికి తరలించడానికి ముందు 27 సంవత్సరాలపాటు రాష్ట్ర శాసన మండలిగా పనిచేసింది. ప్రస్తుతం రాష్ట్ర ప్రభుత్వం కూడా ఇందులో సదస్సులు, సమావేశాలు నిర్వహిస్తుంది.
హౌరా జంక్షన్ రైల్వే స్టేషను
హౌరా జంక్షన్ రైల్వే స్టేషను ను హౌరా రైల్వే స్టేషను అని కూడా అంటారు. ఇది భారతీయ రైల్వేలు నిర్వహిస్తున్న అతిపెద్ద రైల్వే స్టేషన్. ఈ రైల్వే స్టేషన్ హౌరా మరియు కోల్‌కాతా ప్రజలకు  రైల్వే సేవలు అందిస్తోంది. హౌరా రైల్వే స్టేషను భారతీయ రైల్వేలు నిర్వహిస్తున్న అతిపెద్ద రైల్వే స్టేషన్. ఇది హుగ్లీ నది పశ్చిమ తీరములో కలదు. హౌరా రైల్వే స్టేషను  మొత్తం 23 ప్లాట్‌ఫారములు కలిగివున్నది . ప్రతి ప్లాట్‌ఫారము 24 లేదా అంతకన్నా ఎక్కువ బోగీలు కల ఎటువంటి రైలుబండి నయినా కూడా తీసుకుని, నిర్వహించగలవు. ఈ రైల్వే స్టేషను నుండి ప్రతి రోజూ సుమారు 620 ప్రయాణికుల రైళ్ళూ ప్రయాణిస్తాయి. హౌరా రైల్వే స్టేషను కోల్‌కాత్త లో గల మరో 5 ఇంటర్ సిటీ రైల్వే స్టేషన్లు హౌరా మరియు కోల్‌కాతా ప్రజల అవసరాలు తిరుస్తున్నాయి,అవి సీయాల్దా,సంత్రగచ్చి ,షాలిమార్,కోల్‌కాతా రైల్వే స్టేషన్లు.
1851 జూన్ లో ఈస్టు ఇండియా రైల్వే కంపెనికి  చీఫ్ ఇంజనీర్  జార్జ్ టర్న్ బుల్ హౌరా రైల్వే స్టేషనుకు సంబందించిన ఒక ప్లాన్ ను సమర్పించాడు.అయితే 1852 అక్టోబరు లో మొదలయిన ఈ రైల్వే స్టేషన్ నిర్మాణం1854  నాటికి పూర్తయింది.
1901 లో పెరుగుతున్న ప్రయాణికుల అవసరాలతో కొత్త రైల్వే స్టేషన్ భవన నిర్మాణానికి ప్రతిపాదనలు చేసారు.అప్పటి బ్రిటీష్ వాస్తుశిల్పి హల్సీ రికార్డో కొత్త రైల్వే స్టేషన్ భవన నిర్మాణానికి రూపకల్పన చేసాడు. కొత్త రైల్వే స్టేషన్ భవనాన్ని 1905 డిసెంబరు 1 న ప్రారంభించారు. అప్పటి హౌరా రైల్వే స్టేషన్ 15 ప్లాట్‌ఫారములు కలిగివుండేది.
1980ల్లో హౌరా రైల్వే స్టేషన్ ను విస్తరిస్తూ మరొక 8 నూతన ప్లాట్‌ఫారములు నిర్మించారు.అదే సమయంలో పెరుగుతున్న ప్రయాణీకుల అవసరాలు తీర్చడానికి 'యాత్రి నివాశ్' నిర్మించారు.
హౌరా రైల్వే స్టేషన్ ఉత్తరభాగం లో  రైల్వే మ్యూజియం కలదు. అందులో తూర్పు  రైల్వే మండలానికి సంబందించిన అనేక చారిత్రిక వస్తువులు (కళాఖండాలు) కలవు.
తూర్పు రైల్వే హౌరా రైల్వే స్టేషన్  నుండి బేలూర్ మఠం ,గోఘాట్, బర్ధమాన్, సేరంపోర్, తార్కేశ్వర్ ప్రాంతాలకు, ఆగ్నేయ రైల్వే మేచెద ,మిడ్నాపూర్,హల్దియా,తమ్లుక్,పస్కురా  ప్రాం తాలకు సబర్బన్ రైళ్ళను నడుపుతున్నయి. ఒక నేరో గేజ్ రైల్వే  మార్గం బర్ధమాన్ కాత్వాల మద్య కలదు .
హౌరా రైల్వే స్టేషన్లో తూర్పు రైల్వేజోన్ యొక్క ప్రధాన కార్యాలయం కలదు.
మొత్తం 23 కలిగిన ఈ హౌరా రైల్వే స్టేషన్లో '1'వ ప్లాట్‌ఫారములు నుండి '15'ప్లాట్‌ఫారములు టెర్మినల్ 1 లోను , టెర్మినల్ 2 లో 16 వ ప్లాట్‌ఫారములు నుండి 23 ప్లాట్‌ఫారములు కలవు . ఈ స్టేషనులో లాడ్జింగ్ (బస), రెస్టారెంట్లు, కేఫ్‌లు, కాఫీ షాప్, బుక్ స్టాల్స్ (పుస్తకం దుకాణాలు), వెయిటింగ్ హాల్స్ (వేచి ఉండు మందిరాలు), క్లోక్ రూములు (అంగీ గదులు), రైలు విచారణ కౌంటర్లు, స్థితి ప్రదర్శన (డిజిటల్) బోర్డులు కలవు .మొదటి తరగతి ప్రయాణికుల కొరకు శీతలికరణ గదులు కలవు. టెర్మినల్ 2 లో ప్రయాణికుల వసతి కొరకు 'యాత్రి నివాశ్' ను నిర్మించారు. నాలుగు ప్రధాన మార్గాలు హౌరా జంక్షన్ రైల్వే స్టేషను వద్ద అంతమవుతాయి. అవి
హౌరా రైల్వే స్టేషన్ లో డీజిల్ లోకో షెడ్ కలదు .ఇందులో మొత్తం 84 డీజిల్ లోకోమోటివ్లు కలవు. ఎలక్ట్రిక్ లోకో షెడ్ లో 96 ఎలక్ట్రిక్ లోకోమోటివ్లు వున్నయి. హౌరా రైల్వే స్టేషన్ వద్ద విద్యుత్ ట్రిప్ షెడ్ కూడా కలదు .ఇందులో దాదాపుగా 20 విద్యుత్ లోకోమోటివ్లను వుంచవచ్చు. తరగతి డబ్ల్యుడిఎం - 2 కొరకు ఒక డీజిల్ లోకో షెడ్ మరియు లోకోమోటివ్ నమూనాలు ఇండియన్ లోకోమోటివ్ తరగతి డబ్ల్యుఎజి - 7, డబ్ల్యుఈం-4, డబ్ల్యుఎజి - 5 తరగతుల (మోడళ్ల) కు మరి ఒక ఎలక్ట్రిక్ లోకో షెడ్ కలిగి ఉంది.ఈ ఎలక్ట్రిక్ లోకో షెడ్లో 100 WAP-4 తరగతికి చెందిన ఎలక్ట్రిక్ లోకోమోటివ్ లను నిర్వహించగలదు. ఈ రైల్వే స్టేషన్ లో మెమో రైళ్ళను నిలిపివుంచడానికి 15 విభాగాలు కలవు.
ఈసర్లపాడు (కాలూర్‌తిమ్మన్‌దొడ్డి)
ఈసర్లపాడ్ తెలంగాణ రాష్ట్రం, జోగులాంబ గద్వాల జిల్లా, కాలూర్‌తిమ్మదొడ్డి మండలంలోని గ్రామం.
ఇది మండల కేంద్రమైన కాలూర్‌తిమ్మదొడ్డి నుండి 30 కి. మీ. దూరం లోను, సమీప పట్టణమైన గద్వాల నుండి 30 కి. మీ. దూరంలోనూ ఉంది.
2011 భారత జనగణన గణాంకాల ప్రకారం ఈ గ్రామం 9 ఇళ్లతో, 47 జనాభాతో 392 హెక్టార్లలో విస్తరించి ఉంది. గ్రామంలో మగవారి సంఖ్య 28, ఆడవారి సంఖ్య 19. షెడ్యూల్డ్ కులాల సంఖ్య 19 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 576259.
ఒకప్పుడు ఈ గ్రామం సుమారు 500 మంది జనాభాతో పాడిపంటలకు ప్రసిద్ధి చెంది పరిసర ప్రాంతాలలో సంపన్న గ్రామం ఉండేదని తెలుస్తుంది.ఆకాలంలో అంతుచిక్కని రోగాల బారినపడి,వైద్య సదుపాయం అందుబాటులో లేక చాలామంది మృత్యువాతపడడంతో ఒక్కొక్కరుగా ప్రాణాలను అరచేతిలో పెట్టుకుని ఊరును ఖాలీ చేసి నందిన్నెలో కొందరు,కాలూర్‌తిమ్మన్‌దొడ్డిలో మరికొందరు స్థిరపడ్డట్లు తెలుస్తుంది. ఇక్కడ జనవాసానికి సంబంధించిన ఆనవాళ్లు పూర్తిగా శిథిలమయ్యాయి.
రామగుండం నగరపాలక సంస్థ
రామగుండం నగరపాలక సంస్థ రామగుండం పట్టణంలోని ప్రజల అవసరాలను తీర్చడం కోసం ఏర్పడిన సంస్థ. ఈ సంస్థ పెద్దపల్లి జిల్లాలోని గోదావరిఖని పట్టణంలో ఉంది. తెలంగాణా నగర పాలక సంస్థలో అత్యంత జనాభా కలిగిన పట్టణాల జాబితాలో 6వ స్థానంలో ఉంది. 
2011 జనాభా లెక్కల ప్రకారం ఈ పట్టణంలో 2,29,644 ల జనాభా ఉంది. ఈ సంస్థలో 50 డివిజన్లు ఉన్నాయి.
మిగుల్ డియాజ్ కనెల్‌
మిగుల్ డియాజ్ కనెల్‌ ( జననం: ఏప్రిల్ 20, 1960 ) 19వ క్యూబా దేశాధ్యక్షుడు. కాస్ట్రో కుటుంబయేతర నుంచి తొలిసారిగా ఎన్నికైన వ్యక్తి. రాల్ కాస్ట్రో పదవీ విరమణ చేయటంతో 605 మంది సభ్యులతో కూడిన జాతీయ అసెంబ్లీ ఇతనిని అధ్యక్షుడిగా ఎన్నుకుంది.
ఈయన 1960, ఏప్రిల్ 20 లో జన్మించాడు. ఇతని తండ్రి ఒక మెకానికల్ ప్లాంట్లో కార్మికుడు. ఇతను ఎలక్ట్రానిక్ ఇంజినీర్ విద్యను అభ్యసించాడు.
భద్రాద్రి రాముడు
భద్రాద్రి రాముడు 2004, జూన్ 25న విడుదలైన తెలుగు చలన చిత్రం. సురేష్ కృష్ణ దర్శకత్వం వహించిన ఈ చిత్రంలో నందమూరి తారకరత్న, రాధిక కుమారస్వామి, వాణిశ్రీ, ప్రకాష్ రాజ్, పోసాని కృష్ణ మురళి, అలీ, వేణుమాధవ్, రజిత, మల్లికార్జున రావు ముఖ్యపాత్రలలో నటించగా, శ్రీ సంగీతం అందించారు.
కైరా అద్వానీ (నటి)
కైరా అధ్వానీ భారతీయ సినిమా నటి. ఆమె తలిదండ్రులు జగదీప్ అద్వాని అనే వ్యాపారవేత్త మరియు జెనీవీ జాఫ్రే. ఆమెకు "అలియా అద్వానీ" గా నామకరణం చేసారు. ఆమెకు ఒక తమ్ముడు మైషాల్ (సెప్టెంబర్ 1995 లో జన్మించాడు) కలడు. కియారా తండ్రి సింధీ హిందూ, ఆమె తల్లి, ఒక కాథలిక్కు, స్కాటిష్, ఐరిష్, పోర్చుగీస్ మరియు స్పానిష్ సంతతికి చెందిన మహిళ.
కైరాఅద్వానీ దర్శకుడు, నటుడు కబీర్ సదానంద్ యొక్క కామెడి డ్రామా చలన చిత్రం ఫ్యూగ్లీలో మొహిత్ మర్వా, విజేందర్ సింగ్, అర్ఫి లాంబా మరియు జిమ్మీ షెర్గిల్‌లసరసన నటించారు. ఈచిత్రం మిశ్రమఫలితాలు ఇచ్చింది
ఈ చిత్రంలో ఆమె నటనకు విమర్శకుల నుండి మంచి ఫలితాలే వచ్చాయి,
ఆమె నటన "చాలా బాగుంది" మరియు ఆమె ఒక నటుడిగా ఆమె బహుముఖ ప్రవృత్తి మరియు శ్రేణిని ప్రశంసించడంతో ఆమె "చాలా వాగ్దానం చూపిస్తుంది" అని పేర్కొంది. [9] ఆమె ముస్తాఫు బుర్మవల్లతో పాటుగా 2017 లో శృంగారభరిత యాక్షన్ ఫిల్మ్ మెషిన్ లో కనిపించింది [10] జూన్ 2017 లో ఆమె తన మొదటి సంతకం
ఆమె 2017 లో ముస్తఫా బర్మావాలాతో పాటుగా శృంగార యాక్షన్ ఫిలిం మెషిన్ లో కనిపించింది. 2017 జూన్లో తెలుగులో అరంగేట్రం చెసింది. ఆమె మహేష్ బాబు సరసన మొదటి తెలుగు చిత్రం భారత్ అనే నేనులో నటించింది. జనవరి, 2018 లో రామ్ చరణ్ సరసన నటించిన మరో తెలుగు సినిమా చేయడానికి ఆమె సంతకం చేసిఉంది.
లియు జియాబా
లియు జియాబా (చైనా: 刘晓波, 28 డిసెంబర్ 1955 - జులై 13, 2017) ఒక చైనీస్ రచయిత, సాహితీ విమర్శకుడు, మానవ హక్కుల కార్యకర్త మరియు నోబెల్ శాంతి బహుమతి గ్రహీత, రాజకీయ సంస్కరణల కోసం పిలుపునిచ్చారు, చైనాలో కమ్యునిస్ట్ ఏక పార్టీ పాలనను ముగించేందుకు ప్రచారంలో పాల్గొన్నారు . ది డాంగ్-ఎల్బో అనేది లియును "చైనా యొక్క నెల్సన్ మండేలా" గా సూచిస్తుంది. అతను జిన్జో, లియోనింగ్ లో రాజకీయ ఖైదీగా ఖైదు చేయబడ్డాడు. జూన్ 26, 2017 న అతను కాలేయ క్యాన్సర్తో బాధపడుతున్న తర్వాత వైద్య పరోలే మంజూరై, అతను జూలై 13, 2017 న మరణించాడు.
లియు తన సాహిత్య విమర్శలతో 1980 లలో సాహిత్య వర్గాలలో కీర్తిని పొందాడు మరియు చివరికి అనేక విదేశీ విశ్వవిద్యాలయాలలో సందర్శకుడైన పండితుడు అయ్యాడు. అతను 1989 తియన్మెన్ స్క్వేర్ నిరసనలకు మద్దతు ఇచ్చేందుకు చైనాకు తిరిగి చేరుకున్నాడు, 1989 నుంచి 1991 వరకు మొదటిసారిగా, 1995 నుండి 1996 వరకు, 1996 నుండి 1999 వరకు ప్రజాస్వామ్యం మరియు మానవ హక్కుల ఉద్యమంలో పాల్గొన్నందుకు మొదటిసారి ఖైదు చేయబడ్డాడు. అతను 2003 నుండి 2007 వరకు ఇండిపెండెంట్ చైనీస్ PEN సెంటర్ అధ్యక్షుడిగా పనిచేశాడు. 1990 ల మధ్యకాలంలో మిన్జు జుంగ్గువో (డెమోక్రాటిక్ చైనా) పత్రిక అధ్యక్షుడు కూడా. 8 డిసెంబరు 2008 న, చార్టర్ 08 మానిఫెస్టోతో తన పాత్ర కారణంగా లియు నిర్బంధించబడ్డాడు. అతను అధికారికంగా 23 జూన్ 2009 న "రాష్ట్ర అధికారాన్ని చొరబడటాన్ని" అనుమానంతో అరెస్టు చేశారు. డిసెంబరు 23, 2009 న అదే విధమైన ఆరోపణలపై అతన్ని ప్రయత్నించారు, మరియు డిసెంబరు 25, 2009 న పదకొండు సంవత్సరాల జైలు శిక్ష మరియు రెండు సంవత్సరాల రాజకీయ హక్కులను లేవనెత్తాడు.
తన నాల్గవ జైళ్లలో, లియుకు 2010 లో నోబెల్ శాంతి పురస్కారం "చైనాలో ప్రాథమిక మానవ హక్కుల కోసం అతని దీర్ఘకాలిక మరియు అహింసా పోరాటం" గా లభించింది.
లియు చైనాలో నివసిస్తున్నప్పుడు ఏ రకమైన నోబెల్ బహుమతిని పొందిన మొదటి పౌరుడు. జర్మనీ యొక్క కార్ల్ వాన్ ఒసియెట్జ్కీ (1935) మరియు బర్మా యొక్క ఆంగ్ సాన్ సూ కై (1991) తర్వాత, జైలులో లేదా నిర్బంధంలో ఉన్నప్పుడు అతను నోబెల్ శాంతి బహుమతిని పొందిన మూడవ వ్యక్తి. అతను ప్రతినిధికి నోబెల్ బహుమతిని, అలాగే రెండవది అదుపులో చనిపోయే హక్కును నిరాకరించిన రెండవ వ్యక్తి, బెర్లిన్-చార్లోట్టన్బర్గ్లోని వెస్ట్జెండ్ ఆసుపత్రిలో మరణించిన మొట్టమొదటి ఒసియెట్జ్కీ, ఒక నాజీ నిర్బంధ శిబిరం. నార్వే నోబెల్ కమిటీ చైర్మన్ బెరిట్ రెయిస్-అండర్సన్ తన మరణానికి చైనీస్ కమ్యూనిస్ట్ పాలనను నిందించాడు మరియు "చైనాలో కమ్యూనిస్ట్ పాలన యొక్క అణచివేత చర్యల పట్ల తన అహింసా వ్యతిరేకత ద్వారా లియు జియాబా ప్రజల సహకారాన్ని అందించాడు. "
రష్మిక మందణ్ణా
రష్మిక మందాన(ఏప్రిల్ 5 1996లో జన్మించారు) ఒక భారతీయ చలన చిత్ర నటి. ఆమె 2016లో కిరిక్ పార్టి అనే కన్నడ చలన చిత్రం ద్వారా నటిగా పరిచయమయ్యారు. ఆమె ఛలో చిత్రంతో తెలుగు చలన చిత్ర పరిశ్రమలో అడుగు పెట్టింది.
రష్మిక కర్ణాటకలో కొడగు జిల్లాలోని విరజ్‌పేట్‌లో జన్మించింది. ఆమె కూర్గ్ పబ్లిక్ స్కూల్లో చదువుకుంది. ఆమె M. S. రామయ్య కాలేజ్ ఆఫ్ ఆర్ట్స్, సైన్స్ & కామర్స్ నుండి సైకాలజీ, జర్నలిజం మరియు ఆంగ్ల సాహిత్యంలో బ్యాచిలర్ డిగ్రీని పొందింది.
రష్మికా 'బెంగళూరు టైమ్స్ 25 మోస్ట్ డిసైరెబుల్ ఉమెన్ ఇన్ 2014' జాబితాలో చొటు సంపాదించింది. 2016లో ఆమె 24వ స్థానం లబించగా, 2017లో ఆమె మొదటి స్థానం సంపాదించింది.
రష్మికా కిరిక్ పార్టి చిత్రీకరణ సమయంలో నటుడు రక్షిత్ శెట్టితొ పరిచయం ఏర్పడింది. వారు ఒకరినొకరు ప్రేమించుకున్నారు, మరియు జులై 2017లో వారి నిశ్చితార్థం జరిగింది.
2014 లో రష్మికా మోడలింగ్ ప్రారంభించింది. ఆమె అదే సంవత్సరం క్లీన్ అండ్ క్లియర్ ఫ్రెష్ ఫేస్ ఆఫ్ ఇండియా టైటిల్ గెలుచుకుంది మరియు క్లీన్ & క్లియమ్ యొక్క బ్రాండ్ అంబాసిడర్గా చేశారు. ఆ తరువాత ఆమె కిరిక్ పార్టి అనే కన్నడ చిత్రంలో నటించారు. ఆ చిత్రంలో ఆమె నటనకుగాను ఆమె విమర్శకుల ప్రశంసలు పొందింది.
ఆ తరువాత ఆమె పునీత్ రాజ్‌కుమార్ సరసన అంజని పుత్ర , గణేశ్ సరసన ఛమక్ అనే కన్నడ చిత్రాలలో నటించింది. నాగ శౌర్య కలసి నటించిన ఛలో ఆమె తొలి తెలుగు చిత్రం.
శేషాద్రి నాయుడు
శేషాద్రి నాయుడు 2004, ఏప్రిల్ 23న విడుదలైన తెలుగు చలన చిత్రం. సురేష్ వర్మ దర్శకత్వం వహించిన ఈ చిత్రంలో శ్రీహరి, నందిత, స్వాతి, జయరాం, రామిరెడ్డి, రంగనాథ్, ఆలీ, పోసాని కృష్ణ మురళి ముఖ్యపాత్రలలో నటించగా, లలిత్ సురేష్ సంగీతం అందించారు.
కంభంపాటి హరిబాబు
కంభంపాటి హరిబాబు భారతీయ జనతాపార్టీ రాజకీయ నాయకుడు. అతడు భారతదేశ 16వ లోక్‌సభ సభ్యుడు. విశాఖపట్నం లోకసభ నియోజకవర్గం నుండి 2014 భారత సార్వత్రిక ఎన్నికలలో భారతీయ జనతా పార్టీ అభ్యర్థిగా పోటీ చేసి గెలుపొందాడు. అతడు ఆంధ్ర ప్రదేశ్ రాష్ట్రానికి రాష్ట్రశాఖ అధ్యక్షునిగా ఉన్నాడు.
హరిబాబు ప్రకాశం జిల్లా లోని తిమ్మసముద్రం గ్రామంలో జన్మించాడు. అతడు విశాఖపట్నం లోని ఆంధ్రవిశ్వవిద్యాలయంలో ఎలక్ట్రానిక్స్ మరియు కమ్యూనికేషన్స్ ఇంజనీరింగ్ లో బి.టెక్ చేసాడు. తరువాత అదే విశ్వవిద్యాలయం నుండి పి.హెచ్.డి చేసాడు. తరువాత ఆంధ్రవిశ్వవిద్యాలయంలో అసోసియేట్ ప్రొఫెసర్ గా పనిచేసి 1993 లో స్వచ్ఛంద పదవీ విరమణ చేసాడు. తరువాత క్రియాశీల రాజకీయాలలోనికి ప్రవేశించాడు.
హరిబాబు ఆంధ్ర రాష్ట్రం కోసం జై ఆంధ్ర ఉద్యమం లో పాల్గొన్నాడు. ఆ ఉద్యమంలో అతడు తెన్నేటి విశ్వనాధం, సర్దార్ గౌతు లచ్చన్న మరియు వెంకయ్యనాయుడు గార్లతోకలసి విద్యార్థినాయకునిగా పాల్గొన్నాడు. అతడు 1972-73 మధ్య కాలంలో ఆంధ్రవిద్యాలయం లోని ఇంజనీరింగ్ కళాశాల విద్యార్థుల యూనియన్ కు సెక్రటరీగా ఉన్నాడు. 1974-75 కాలంలో లోక్‌నాయక్ జయప్రకాశ్ నారాయణ్ అధ్వర్యలో జరిగిన లోక్‌ సంఘర్ష సమితి ఉద్యమంలో క్రియాశీలకంగా పాల్గొన్నాడు. ఎమర్జెన్సీ కాలంలో అంతర్గత భద్రతలో భాగంలో అరెస్టు కాబడ్డాడు. విశాఖపట్నం సెంట్రల్ జైలు మరియు ముషీరాబాదు జైలు లలో 6 నెలలు శిక్ష అనుభవించా\దు. అతడు 1977 లో జనతాపార్టీ లో ఆంధ్రప్రదేశ్ రాష్ట్ర ఎగ్జిక్యూటివ్ సభ్యునిగా తన సేవలనందించాడు. 1978లో జనతా యువమోర్చా కు ఆంధ్రప్రదేశ్ రాష్ట్ర ఉపాధ్యక్షునిగా పనిచేసాడు.
1991-1993 కాలంలో హరిబాబు భారతీయ జనతా పార్టీ కి ఆంధ్రప్రదేశ్ రాష్ట్ర ఎగ్జిక్యూటివ్ సభ్యునిగా పనిచేసాడు. తరువాత 1993-2003 మధ్య కాలంలో ఆంధ్రప్రదేశ్ లో భారతీయ జనతా పార్టీ జనరల్ సెక్రటరీ గా కొనసాగాడు.
1999లో విశాఖపట్నం-1 నియోజకవర్గం నుండి శాసనసభ్యునిగా ఎన్నుకోబడ్డాడు. 2003 ఆంధ్రప్రదేశ్ శాసనసభలో భారతీయ జనతా పార్టీ ప్లోర్ లీడర్ గా కొనసాగాడు. మార్చి 2014 లో బి.జె.పి రాష్ట్ర అధ్యక్షునిగా ఎన్నికయ్యాడు.
హరిబాబు ఎం.పి.లాడ్స్ నిధులనుపయోగించి ఆరోగ్యం, విద్య, త్రాగునీరు ల కొరకు మరియు నైపుణ్య అభివృద్ధి కార్యక్రమాలను చేసాడు. దీర్ఘకాలిక సమస్యల పరిష్కారాలకు, ఎంపి నిధులను పారదర్శకతతోఖర్చు చేసాడు. ఈ కార్యక్రమాలలో భాగంగా ప్రభుత్వ పాఠశాలలకు మరుగుదొడ్లు, ఫర్నిచర్ అందించడం మరియు జి.వి.ఎం.సి అద్వర్యంలో లేని ప్రాంతాలలో త్రాగునీరు అందించడం ముఖ్యమైనవి.
అతడు ప్రజా భాగస్వామ్యాన్ని ప్రోత్సహించడానికి, "ఒన్ ఎం.పి- ఒన్-ఐడియా" కాంటెస్టును నిర్వహించాడు.
కె.ఎన్.గోవిందాచార్య
కోడిపాకం నీలమేఘేంద్ర గోవిందాచార్య (జ. 1943 మే 2) రాష్ట్రీయ స్వయంసేవక్ సంఘ్ ప్రచారక్, పర్యావరణ ఉద్యమకారుడు, సామాజిక ఉద్యమకారుడు, రాజకీయ ఉద్యమకారుడు మరియు ఆలోచనాపరుడు. అతడు భారతీయ జనతా పార్టీ తో సంబంధం ఉండేది. కానీ ప్రస్తుతం ఆ పార్టీకి బలమైన విమర్శకుడు. అతడు భారత జాతీయ కాంగ్రెస్ పార్టీకి కూడా విమర్శకుడు.
కె.ఎన్.గోవిందాచార్య 1988 లో భారతీయ జనతా పార్టీ సభ్యునిగా చేరాడు. 2000 వరకు తన జనరల్ సెక్రటరీగా పనిచేశారు. ప్రధానమంత్రి వాజ్‌పేయి పట్టుబట్టడంపై బిజెపిను విడిచిపెట్టాడు. ప్రధానమంత్రి కేవలం ముసుగు కాగా అద్వానీ వివిధ కార్యక్రమాలు చేస్తున్నారని ఆయన అన్నందువల్ల బి.జె.పి ను విడిచి పెట్టవలసివచ్చింది. ఈ ప్రకటన ఆయనపై తప్పుగా ఆరోపించబడింది అని చెప్పారు కానీ వాజ్‌పేయిని ఆయన ప్రకటనతో సమర్థించుకోలేకపోయాడు. ఆ వ్యాఖ్య ప్రామాణికమైనదో లేదో తెలియదు కానీ పార్టీ గౌరవానికి నష్టం జరిగింది,
భారతదేశ రాజకీయ మరియు కార్పొరేట్ రంగాలలో అవినీతి పెరుగుతున్న సంఘటనలు, 2011 జూన్ 5 న రామ్‌దేవ్ అనుచరులపై పోలీసుల అణిచివేత వల్ల పూర్వపు జర్నలిస్టులు, విద్యార్థి ఉద్యమకారులు, బాలల హక్కుల ఉద్యమకారులు మరియు సామాజిక ఉద్యమకారులు ఆయనను దేశంలో గల 50 చిన్న మరియు పెద్ద రాజకీయ సంస్థలతో కలిపి ఒక కూటమిని ప్రారంభించవలసినదిగా జూన్ 25న ప్రోత్సహించాయి. ఆ రోజు పూర్వం అత్యవసర పరిస్థితి ప్రకటించిన దినాన్ని గుర్తు చేసింది. అతడు కొత్త కూటమి అయిన సేవ్ డెమోక్రసీ ఫ్రంట్ కు చైర్మన్ గా ఎన్నికయ్యాడు.
గోవింద్రచార్యకు మద్దతుగా, "భారత్ వికాస్ సంఘం" యొక్క మూడవ జాతీయ సమావేశం 2010 డిసెంబరు 23 నుండి 2011 జనవరి 1 వరకు కర్ణాటకలోని కల్బర్గి (గుల్బర్గా) లో జరిగింది.
కన్నా లక్ష్మీనారాయణ
కన్నా లక్ష్మీనారాయణ భారతదేశ రాజకీయనాయకుడు మరియు గుంటూరు పశ్చిమ శాసనసభ నియోజకవర్గం శాసనసభ్యుడు అతడు నల్లారి కిరణ్ కుమార్ రెడ్డి మంత్రివర్గంలో వ్యవసాయం& వ్యవసాయ సాంకేతిక మిషన్ విభాగానికి కేబినెట్ మంత్రిగా ఉన్నాడు.
కన్నా లక్ష్మీనారాయణ 1955 ఆగస్టు 13న గుంటూరు జిల్లా లోని నగరంపాలెంలో రాఘవయ్య, మస్తానమ్మ దంపతులకు జన్మించాడు. వెయిట్ లిఫ్టింగ్ లో ప్రతిభను కనబరచేవాడు. పిన్నవయసులోనే రాజకీయాలపై ప్రభావితుడైనాడు.
కన్నా లక్ష్మీనారాయణ 2009లో గుంటూరు పశ్చిమ శాసనసభ నియోజకవర్గం నుండి ఐదవసారి శాసనసభ్యునిగా ఎన్నికయ్యాడు. అతడు 1989 నుండి 2004 వరకు నాలుగు సార్లు అతిపెద్ద నియోజవర్గమైన పెదకూరపాడు శాసనసభ నియోజకవర్గం నుండి ఎన్నికయ్యాడు. 2014 అక్టోబరు 27న న్యూఢిల్లీ లో భాజపా జాతీయ అధ్యక్షుడు అమిత్ షా సమక్షంలో భారతీయ జనతా పార్టీ లో చేరాడు.
అతడి భార్య కన్నా విజయలక్ష్మి. వారికి ఇద్దరు కుమారులు. కుమారులు కన్నా నాగరాజు గుంటూరు కార్పొరేషన్ కు మేయర్ గా మరియు కన్నా ఫణీంద్ర వ్యాపారాన్ని నిర్వహిస్తున్నాడు.
కుంచము
కుంచం అనేది ఒక కొలతకు వాడు పరికరము
పల్లెలలో గుండ్రంగా ఉండే లోతైన పాత్రల వాడుక కలదు. తవ్వ శేరు అడ్డ వంటి వాడుకలలో ఉండే పెద్ద కొలతను కుంచంగా వ్యవహరిస్తారు. దీనికి వాడు పాత్ర కూడా పెద్దగా లోతైనదిగ ఉంటుంది.
ది పల్లెటూర్లలో వాడతారు ధాన్యాన్ని కొలుస్తారు పాతకాలంలో తరాజు కు బదులుగా వాడేవాళ్ళు ఇప్పటికి ఊర్లల్లో ఇవి ఉన్నాయ్.
ఇది ధాన్యం అంటే వడ్లు లేదా వేరే గింజలను కొలిచే ఒక పరిమాణము (a small measuring vessel) ఇది ఒకొక ప్రాంతం లో ఒక తీరుగా వాడుకలో ఉంటుంది . కుంచం , గిద్ద, సేరు , సోల, తవ్వ అలాగా .
కుంచం ఒక కొలమానం కుంచం అంటే నాలుగు మానికలు పదహారు సోలలు. సోల పావుతో సమానం
విక్షనరీలో కుంచం
పరకాల ప్రభాకర్
డా.పరకాల ప్రభాకర్ నరసాపురం లో జన్మించాడు. ప్రస్తుతం ఆంధ్రప్రదేశ్ ప్రభుత్వంలో కేబినెట్ మంత్రి స్థాయిలో గల "కమ్యూనికేషన్స్ సలహాదారు" గా ఉన్నాడు.
అతడు అనేక సంవత్సరాల నుండి రాజకీయ వ్యాఖ్యాతగా, ఆంధ్రప్రదేశ్ లోని టెలివిజన్ ఛానళ్లలో రాజకీయ విశ్లేషకునిగా మంచి గుర్తింపు పొందాడు. అతడు ప్రజారాజ్యం పార్టీకి మాజీ అధికార ప్రతినిధి మరియు జనరల్ సెక్రటరీ గా ఉండేవాడు. అతడు సమైక్యాంధ్ర ఉద్యమము లో క్రియాశీలకంగా పాల్గొన్నాడు. అతడు "విశాలాంధ్ర మహాసభ" కు వ్యవస్థాపక కార్యదర్శి.
ప్రభాకర్ 1986 లో నిర్మలా సీతారామన్ ను వివాహమాడాడు. వారికి ఇద్దరు కుమార్తెలు. అతడి తల్లి ఆంధ్రప్రదేశ్ కాంగ్రెస్ శాసనసభ్యురాలిగా పనిచేసింది. తండ్రి పరకాల శేషావతారం 1970లలో ఆంధ్రప్రదేశ్ కాంగ్రెస్ ప్రభుత్వంలో మంత్రిగా పనిచేసాడు. అతడు లండన్ స్కూల్ ఆఫ్ ఎకనమిక్స్ లో చదివాడు. జవహర్ లాల్ నెహ్రూ విశ్వవిద్యాలయం నుండి తత్వశాస్త్రంలో మాస్టర్ డిగ్రీని పొందాడు.
సోము వీర్రాజు
సోము వీర్రాజు భారతదేశ రాజకీయనాయకుడు. అతడు భారతీయ జనతా పార్టీ కి చెందిన ఆంధ్రప్రదేశ్ రాజకీయ నాయకుడు. ఆంధ్రప్రదేశ్ లెజిస్లేటివ్ కౌన్సిల్ లో ఎం.ఎల్.సి గా ఉన్నాడు. అతడు తూర్పు గోదావరి జిల్లాకు చెందిన కత్తెరు గ్రామంలోని వ్యవసాయ కుటుంబానికి చెందినవాడు. అతడు భారతీయ యువమోర్చా రాష్ట్ర శాఖకు అధ్యక్షుడు మరియు కార్యదర్శి. అతడు రాష్ట్ర విభాగానికి ప్రధాన కార్యదర్శి మరియు ఉపాధ్యక్షుడు.
యం.యస్. పార్థ సారథి
ఎం.ఎస్.పర్థసారథి (జ. 1961 ఆగస్టు 6) ఆంధ్రప్రదేశ్ లోని కదిరి శాసనసభ నియోజకవర్గం నుండి ప్రాతినిధ్యం వహిస్తున్న శాసన సభ్యుడు. ఆంధ్ర ప్రదేశ్ లోని భారతీయ
జనతా పార్టీ లో ఆర్థిక కమిటీ చైర్మన్ గా ఉన్నాడు.
పార్థసారధి 1961లో సత్యనారాయణ మరియు లలితాంబ దంపతులకు అనంతపురం జిల్లా లోని కదిరి లో జన్మించాడు. అతడు కదిరిలో ప్రాథమిక, ఉన్నత విద్యలను అభ్యసించాడు. తరువాత మదనపల్లిలోని బీసంట్ థిసోఫికల్ కళాశాల నుండి బి.ఎ డిగ్రీని పొందాడు.
అతడు రాష్ట్రీయ స్వయంసేవక్ సంఘ్ (ఆర్.ఎస్.ఎస్) ముఖ్య శిష్యక్ గా తన జీవితాన్ని ప్రారంభిమాడు. తరువాత ఆర్.ఎస్.ఎస్ ప్రచారక్ గా పనిచేసాడు. తరువాత రాజకీయాలలో ప్రవేశించాడు. అతడు 11వ ఆంధ్రప్రదేశ్ శాసన సభ ఎన్నికలలో భారతీయ జనతా పార్టీ లో చేరి కదిరి శాసనసభ నియోజకవర్గం నుండి పోటీచేసి గెలిచాడు.
సారథి శ్రీలక్ష్మిని వివాహమాడాడు. వారికి ఇద్దరు పిల్లలు
ఫ్రీస్టైల్ స్క్రిప్ట్
ఫ్రీస్టైల్ స్క్రిప్ట్ () ఫాంత్ రూపకల్పన ద్వారా మార్టిన్ వైట్ లొ 1981. లొ 1986 ఉంది రూపకల్పన బుద్దు సంస్కరణలు యొక్క ఫ్రీస్టైల్ స్క్రిప్ట్. అడోబీ సిస్టెమ్స్, ఐటిసి మరియు లెత్రసెత్ ఉన్నాయి ప్రచురణకర్తలు యొక్క ఫ్రీస్టైల్ స్క్రిప్ట్. ఇది ఉంది 4 సంస్కరణలు యొక్క ఫ్రీస్టైల్ స్క్రిప్ట్: రెగూలర్, బొల్ద్, ఎస్ ఎచ్ రెగ్ అల్త్, మరియు ఎస్ బి రెగ్ అల్త్.
అనీష్‌ భన్వాలా
అనీష్‌ భన్వాలా ( జననం: సెప్టెంబర్ 26, 2002 ) షూటర్. 2018 లో జరిగిన కామన్వెల్త్ క్రీడల్లో షూటింగ్ విభాగంలో బంగారు పతకం సాధించిన తొలి పిన్నవయస్కుడు. ఇతను 25మీటర్ ఎయిర్ పిస్టల్ విభాగంలో పోటీపడుతాడు
2018 లో జరిగిన కామన్వెల్త్ క్రీడల్లో షూటింగ్ విభాగంలో బంగారు పతకం సాధించిన తొలి పిన్నవయస్కుడిగా చరిత్ర సృష్టించాడు. 2017 లో జరిగిన జూనియర్ వరల్డ్ ఛాంపియన్షిప్ లో పాల్గొన్నాడు
తాడపట్ల రత్నాబాయి
తాడపట్ల రత్నాబాయి, భారత జాతీయ కాంగ్రెస్ పార్టీకి చెందిన పార్లమెంటు సభ్యురాలు. ఆమె ఆంధ్రప్రదేశ్ నుండి రాజ్యసభ్యకు ఎన్నికయ్యింది. ఆమె సభలో క్రియాశీలక సభ్యురాలు. ఆమె వరకట్న మరణాల నుండి శాస్త్ర సాంకేతిక రంగాల వరకు అన్ని అంశాలపై కూడా సభలో తన అభిప్రాయాలను వెల్లడిస్తారు.
ఆమె 2005 నుండి 20076 వరకు గిరిజన కో-ఆపరేటివ్ కార్పొరేషన్ లో చైర్ పర్సన్ గా తన సేవలనందించింది. కార్పొరేషన్ నిర్వహించడానికి కష్టమైన తరుణంలో ఆమె పునరుద్ధరించడానికి విశేష కృషి చేసింది. గిరిజన కో-ఆపరేటివ్ కార్పొరేషన్ కు వ్యాట్ నుండి తప్పించడానికి ఆంధ్రప్రదేశ్ అప్పటి ముఖ్యమంత్రి వై.యస్. రాజశేఖరరెడ్డి ని ఒప్పించడంలో ఆమె విజయం సాధించింది. ఈ చర్య 4.5 మిలియన్ల గిరిజన కుటుంబాలకు ప్రయోజనం చేకూర్చింది. ఆమె రాజీవ్ గాంధీ సంక్షేమ సంఘం, రంపచోడవరం నకు వ్యవస్థాపక అధ్యక్షురాలు. ఈ సంస్థ లాభాపేక్ష లేని గిరిజన సంక్షేమం కోసం నిర్దేశించబడినది. ఆమె ఆంధ్ర ప్రదేశ్ శాసన సభ్యురాలిగా యల్లవరం శాసనసభ నియోజకవర్గం నుండి ఎన్నికై 1972 నుండి 1978 వరకు అన సేవలనందించింది.
డొక్కా మాణిక్యవరప్రసాద్
డొక్కా మాణిక్య వర ప్రసాదరావు (జననం 5 మార్చి 1962) భారతదేశ రాజకీయనాయకుడు మరియు ఆంధ్రప్రదేశ్ లో తెలుగుదేశం పార్టీ అధికారిక ప్రతినిధి. అతడు తాడికొండ శాసనసభ నియోజకవర్గం నుండి శాసనసభ్యునిగా ఎన్నికై 2009 నుండి 2014 వరకు తన సేవలనందించాడు.
మాణిక్య వరప్రసాద్ 1962 మార్చి 5 న డొక్కా దేవ భిక్షం మరియు లోలమ్మ దంపతులకు ఆంధ్రప్రదేశ్ లోని గుంటూరు జిల్లాకు చెందిన పులిపాడు గ్రామంలో జన్మించాడు. అతడు స్థానిక ఉన్నత పాఠశాలలో ఉన్నత విద్యను అభ్యసించాడు తరువాత గుంటూరు జిల్లాలోని గురజాల ప్రభుత్వ కళాశాలలో కళాశాల విద్యనభ్యసించాడు. అతడు మాచెర్ల లోని ఎస్.కె.బి.ఆర్ కళాశాలలో సైన్సు గ్రాడ్యుయేషన్ పూర్తిచేసాడు. తరువాత గుంటూరులోని ఆంధ్ర క్రిస్టియన్ న్యాయ కళాశాలలో న్యాయవిద్యనభ్యసించాడు. ఆచార్య నాగార్జున విశ్వవిద్యాలయం నుండి ఎల్.ఎల్.ఎం పూర్తిచేసాడు. ప్రస్తుతం "లౌకికవాదం మరియు భారత రాజ్యాంగం" అనే అంశమీద హైదరాబాదులోని ఉస్మానియా విశ్వవిద్యాలయంలో పి.హెచ్.డి చేస్తున్నాడు.
మాణిక్య వరప్రసాద రావు 2004 శాసన సభ ఎన్నికలలో శాసనసభ్యునిగా ఎన్నికయ్యాడు. అతడి మొదటి సారి తాడికొండ శాసన సభ్యునిగా 2009 నుండి 2011 వరకు పనిచేసాడు. అతడు ఆంధ్రప్రదేశ్ విభజనకు పూర్వం ఆంధ్రప్రదేశ్ మంత్రివర్గంలో సెకండరీ విద్యా మంత్రిగా పనిచేసాడు. తరువాత గ్రామీణాభివృద్ధి మరియు జాతీయ గ్రామీణ ఉపాధి హామీ పథకం మంత్రిగా కూడా పనిచేసాడు. ఆంధ్రప్రదేశ్ రాష్ట్ర విభజన తరువాత అతడు 2014 ఆంధ్రప్రదేశ్ శాసనసభ ఎన్నికలలో పాల్గొనలేదు.
అతడు దక్షిణ రైల్వేలో న్యాధ అధికార పదవిని వదలి రాజకీయాలలోనికి ప్రవేశించాడు. కాంగ్రెస్ పార్టీ విధానాలకు ఆకర్షితుడై ఆ పార్టీలోనికి చేరాడు. అతడు కాంగ్రెస్ పార్టీ మేధావుల ఫోరం నకు నాయకత్వం వహించి కాంగ్రెస్ పార్టీ విధానాలకు సంభందించిన కార్యక్రమాలలో ముఖ్యమైన పత్రాల సమప్రణలో కీలక భూమిక పోషించాడు.
ప్రజల ప్రతినిధులను ప్రజలపట్ల వారి బాధ్యతలను గుర్తించటానికి ఆయన ఎన్నడూ సంశయించలేదు.
మూలాలు
ఉమ్మారెడ్డి వెంకటేశ్వర్లు
ఉమ్మారెడ్డి వెంకటేశ్వర్లు (జననం 1 జూలై 1935) భారత రాజకీయనాయకుడు. అతడు వై.యస్.ఆర్ కాంగ్రెస్ పార్టీ లో చేరాడు. అతడు తెలుగుదేశం పార్టీ లో సీనియర్ నాయకునిగా శాసన సభ్యునిగా సేవలనందించాడు.
అతడు ఆంధ్రప్రదేశ్ లోని గుంటూరు జిల్లా బాపట్ల మండలానికి చెందిన కొండుబొట్లపాలెం నకు చెందినవాడు. అతడు బెనారస్ విశ్వవిద్యాలయం మరియు ఆంధ్రప్రదేశ్ వ్యవసాయ విద్యాలయం నుండి వ్యవసాయంలో డాక్టరేట్ పొందాడు.
సురగొండయ్య గుట్ట
సురగొండయ్య గుట్ట తెలంగాణ రాష్ట్రం, జయశంకర్ భూపాలపల్లి జిల్లా, తాడ్వాయి మండలం దామెర్‌వాయి గ్రామంలోవున్న గుట్ట. ఆదిమ చరిత్ర ఆనవాళ్లతో ఆధ్యాత్మిక, పర్యాటక, పరిశోధనా కేంద్రంగా విరాజిల్లుతూ ఒకనాటి ఆదిమానవుడి నివాస స్థావరంగా ఈ గుట్ట నిలించింది. మానవ జాతుల పరిణామ క్రమాన్ని తెలియజేసే చారిత్రక సాక్ష్యాలుగా ఈ గుట్టపై 145కు పైగా ఆదిమానవుని సమాధులు ఉన్నాయి.
1877వ సంవత్సరంలో డాక్టర్ విలియంకింగ్, మూలహారన్ అనే జియాలజిస్టులు వరంగల్ జిల్లా, ఖమ్మం జిల్లా సరిహద్దు ప్రాంతాలలోని అటవీప్రాంతంలో ఈ సమాధులను కనుగొన్నారు. 1918వ సంవత్సరంలో వేక్ ఫీల్ అనే బ్రిటిషు శాస్త్రవేత్త ఈ ప్రాంతాన్ని సందర్శించి, ఈ సమాధులు బృహత్ శిలాయుగం నాటి నిర్మాణాలని, వీటి నిర్మాణంలో రాతి శిలలకు సంబంధించిన పనిముట్లను ఉపయోగించారని, అందువల్ల వీటి నిర్మాణం కేవలం మూడు నుంచి ఐదు వేల సంవత్సరాల మధ్యకాలంలో జరిగి ఉంటుందని ఆయన అంచనా వేశాడు.
సుమారు నాలుగు మీటర్ల పొడవు, మూడు మీటర్ల వెడల్పు విస్తీర్ణంలో కరకుగా చెక్కిన ఇసుక రాళ్లతో ఈ సమాధులు నిర్మించబడ్డాయి. సమాధి చుట్టూ నాలుగు పెద్ద బండలను పెట్టి, వాటికి పైకప్పుగా మరో అతి పెద్ద రాయిని పెట్టి, ప్రతి సమాధిలో ఒక చిన్న నీటి తొట్టిలాంటి రాతి కట్టడాన్ని నిర్మించారు. సమాధి యొక్క చివరమూలలో నాలుగు అడుగుల ఖాళీ ప్రదేశాన్ని వదిలారు.
సమాధుల మధ్య సుమారు 100 అడుగుల దూరం ఉంది. వీటిని ప్రణాళిక బద్ధంగా, నైపుణ్యంతో నిర్మించడం వల్లనే ఎన్ని భూకంపాలు వచ్చినా చెక్కుచెదరలేదని తెలుస్తుంది. సమాధులకు పైన కప్పుగా వాడిన ఒక్కో రాయి బరువు 10 నుంచి 20 టన్నులు ఉంటుంది. సమాధుల ముఖద్వారాలు ఉత్తర, దక్షిణ దిక్కులకు ఉండడం చూస్తే వాళ్లు వాస్తు సంప్రదాయాన్ని పాటించి ఉంటారని చరిత్రకారుల అభిప్రాయం.
ఇవి మానవ నిర్మిత సమాధులు. గోదావరి నది పరీవాహక ప్రాంతానికి చెందిన పాతరాతి యుగంనాటి మానవ జాతులకు చెందినవై ఉంటాయని పలువురి అభిప్రాయం. పూర్వకాలంలో రాక్షసుల శవాలను ఇక్కడ పాతిపెట్టడంతో వీటిని రాకాసి బండలు, రాక్షస గూళ్లు, రాకాసి గుహలు అని పిలుస్తున్నారు. చనిపోయిన రాక్షసులు ఎప్పటికైనా మళ్లీ బతికి బయటకు వస్తారనే భయంతో సమాధి లోపల నీటి తొట్టిని, బయటకు రావడానికి చిన్న దారిని వదిలి వేశారని స్థానికులు చెప్తున్నారు.
కొల్లూరి సోమశంకర్
కొల్లూరి సోమశంకర్ కథారచయిత, అనువాదకుడు. ఇతడు హిందీ, ఇంగ్లీషు భాషలనుండి తెలుగులోనికి, తెలుగు నుండి హిందీలోనికి కథలను అనువదించాడు.
కొల్లూరి సోమశంకర్ కృష్ణా జిల్లా గుడివాడలో జన్మించాడు. ఇతని చదువు హైదరాబాదు, గుంటూరు, నిమ్మకూరు, నాగార్జున సాగర్‌లలో సాగింది. ఇతడు బి.ఎ. చదివాక "మానవ వనరుల అభివృద్ధి" అనే అంశంపై స్నాతకోత్తర డిప్లొమా చేశాడు.హిందీలో దక్షిణ భారత హిందీ ప్రచారసభ వారి భాషాప్రవీణ పట్టాను పొందాడు. ప్రస్తుతం హైదరాబాదులో ఒక అంతర్జాల పత్రికలో పనిచేస్తున్నాడు.
ఇతడు 1998 నుండి రచనలు చేయడం మొదలు పెట్టాడు. ఇతడు మొదట ఇండియన్ ఎక్స్‌ప్రెస్ దినపత్రికలో కెరీర్ ఎక్స్‌ప్రెస్ అనే పేజీలో "జనరల్ అవేర్‌నెస్" అనే శీర్షికను కొంతకాలం నిర్వహించాడు.అలాగే ఆంధ్రజ్యోతి దినపత్రికలో కెరీర్ గైడ్ పేజీలో "కరెంట్ ఎఫైర్స్" శీర్షికను, ఆంధ్రభూమి దినపత్రికలో సాధన పేజీలో "అరిథ్‌మెటిక్", "అంతర్జాతీయ అంశాలు" అనే శీర్షికలను నిర్వహించాడు. ఇతడు 40కి పైగా స్వంత కథలు, 116 అనువాద కథలు వ్రాశాడు. పుస్తక పరిచయాలు, సమీక్షలు చేస్తుంటాడు. ఏడు పుస్తకాలను ప్రచురించాడు.
ఇతడు మొదట పిల్లల కథలు కొన్ని వ్రాశాడు. ఆ కథలు "బాలజ్యోతి" మాసపత్రికలోను, ఆంధ్రభూమి సచిత్ర వారపత్రికలోను ప్రచురితమయ్యాయి. తరువాత 2001 నుండి వివిధ పత్రికలలో, అంతర్జాల పత్రికలలో కథలను వ్రాయడం ప్రారంభించాడు. ఇతని కథలు స్వాతి, నవ్య, ఆంధ్రప్రభ, చినుకు, ఆంధ్రభూమి, ప్రజాశక్తి, వార్త, ఈనాడు, ప్రియదత్త మొదలైన పత్రికలలోను, పొద్దు, వాకిలి, సారంగ, కినిగె పత్రిక వంటి వెబ్‌జైన్లలోను ప్రచురింపబడ్డాయి. ఇతని కథలు "దేవుడికి సాయం" అనే కథా సంపుటిలోను, 4X5 కథలు అనే కథాసంకలనంలోను ప్రచురింపబడ్డాయి.
ఇతడు వ్రాసిన కథల పాక్షిక జాబితా:
ఇతడు తెలుగు కథలను హిందీ భాషలోనికి, హిందీ, ఇంగ్లీషు భాషలనుండి తెలుగులోనికి అనువదించాడు. కేవలం కథలే కాక “The Adventures of Pinocchio” అనే పిల్లల నవలను "కొంటెబొమ్మ సాహసాలు" అనే పేరుతోను, వినయ్ జల్లా ఆంగ్లంలో రాసిన Warp and Weft అనే నవలని “నారాయణీయం” అనే పేరుతోను, అజిత్ హరిసింఘానీ రచించిన ట్రావెలాగ్ “One Life to Ride” ను "ప్రయాణానికే జీవితం" అనే పేరుతోను, అమర్త్యసేన్ వ్రాసిన “The Idea of Justice”ను మరో నాలుగు పుస్తకాలను తెలుగులోనికి అనువదించాడు. అనువాద కథలతో "మనీప్లాంట్", "నాన్నా తొందరగా వచ్చేయ్!" అనే సంపుటాలుగా వెలువరించాడు. ఇంకా "వెదురు వంతెన" అనే ఇ-బుక్‌ను వెలువరించాడు. ఇవి కాక ఇతడు తన ఉద్యోగ బాధ్యతలలో భాగంగా ఎన్నో ట్రైనింగ్ మాన్యువల్స్‌ని ఆంగ్లం, హిందీ నుంచి తెలుగులోకి అనువదించాడు. అలాగే, తెలుగు నుంచి, ఆంగ్లంలోకి, హిందీలోకి తర్జుమా చేసాడు. వివిధ స్వచ్చంద సంస్థల హెల్త్ ఎడ్యుకేషన్, హెల్త్ ఇన్సురెన్స్, మైక్రో ఫైనాన్స్ లోని వివిధ అంశాలలో ట్రైనింగ్ మెటీరియళ్ళను తెలుగులోకి అనువదించాడు.
తెలుగులోనికి అనువదించిన కథల పాక్షిక జాబితా:
తెలుగు నుండి హిందీలోనికి అనువదించిన కథల జాబితా:
విశ్వనాథం (నటుడు)
థమ్ పేరుతో ప్రఖ్యాతి గాంచిన విశ్వనాథం ఒక తెలుగు నటుడు. అనేక సినిమాల్లో హాస్యపాత్రలు పోషించాడు. ఒకప్పుడు సినిమాలో బాగా వేషాలు వేసిన ఈయన తర్వాతి రోజుల్లో పేదరికంతో ఇబ్బందులు ఎదుర్కొన్నాడు. నటుడు కాదంబరి కిరణ్ ఆధ్వర్యంలో నడిచే "మనం సైతం" అనే సేవా సంస్థ ఇతనికి సహాయం చేసింది.
సింధు లోయ నాగరికతకు చెందిన ఆవిష్కరణల మరియు నూతన కల్పనల జాబితా
ఈ జాబితా ప్రధానంగా సింధులోయ నాగరికతకు సంబంధించిన శాస్త్ర సాంకేతిక మరియు నాగరికతపరమైన ఆవిష్కరణలను గురించి తెలుపుతుంది. ఈ నాగరికత చాలా ప్రాచీనమైనది మరియు ప్రస్తుత పాకిస్తాన్, వాయవ్య భారతదేశంలోని ప్రాంతాల్లో విలసిల్లింది. ఈ నాగరికతకు ఘాగ్ర-హక్కర్ నాగరికత, హరప్పా నాగరికత అని కూడా పేర్లున్నాయి.
కదిరి బాబూరావు
కదిరి బాబూరావు భారత దేశ రాజకీయనాయకుడు. అతడు కదిరి శాసనసభ నియోజకవర్గం నుండి శాసనసభ్యునిగా ఉన్నాడు. అతడు తెలుగుదేశం పార్టీ నేత. అతడు నందమూరి బాలకృష్ణ ప్రోత్సాహంతో తెలుగుదేశం పార్టీలోనికి చేరాడు.
బాబూరావు చంద్రశేఖరపురం మండలానికి చెందిన సీలంవారి పల్లిలో వెంకట నరసయ్య మరియు లక్ష్మమ్మ దంపతులకు జన్మించాడు. అతడిని నలుగురు సోదరులు మరియు ఇద్దరు సోదరీమణులు. అతడు సీలంవారిపల్లెలో విద్యాభ్యాసం చేసాడు. 1981లో హైదరాబాదులోని నిజాం కళాశాలలో బి.ఎ.డిగ్రీని పొందాడు. అతడిని నలుగురు కుమార్తెలు మరియు ఒక కూమారుడు.
2004లో రాష్ట్ర శాసన సభ ఎన్నికలలో అతడు దర్శి శాసనసభ నియోజకవర్గం నుండి తెలుగుదేశం పార్టీ అభ్యర్థిగా పోటీచేసి కాంగ్రెస్ అభ్యర్థి బుచ్చెపల్లి సుబ్బారెడ్డి చేతిలో ఓటమి పాలయ్యాడు. 2009 శాసనసభ ఎన్నికలలో కనిగిరి శాసనసభ నియోజకవర్గం నుండి పోటీ చేసినప్పటికీ భారత ఎలక్షన్ కమీషన్ తన అభ్యర్థిత్వాన్ని తిరస్కరించింది. 2014 ఆంధ్రప్రదేశ్ శాసనసభ ఎన్నికలలో పోటీ చేసి కనిగిరి నియోజగవర్గం నుండి గెలుపొందాడు.
ప్రపంచ మలేరియా దినోత్సవం
ప్రపంచ మలేరియా దినోత్సవం ఏప్రిల్ 25న ప్రపంచవ్యాప్తంగా ప్రతి ఏట నిర్వహిస్తారు. మలేరియా వ్యాధి నిర్మూలన, ప్రజలలో ఈ వ్యాధి పట్ల అవగాహనా కలిపించడం ఈ దినోత్సవ ముఖ్యోద్దేశ్యం. ప్రపంచవ్యాప్తంగా, 106 దేశాల్లో 3.3 బిలియన్ ప్రజలు మలేరియా బారిన పడుతున్నారు. 2012లో, మలేరియా వలన 6,27,000 మంది మరణించారు. మరణించినవారిలో ఎక్కువగా ఆఫ్రికన్ పిల్లలు ఉన్నారు.
2007లో ప్రపంచ ఆరోగ్య సంస్థ సభ్యదేశాలన్ని కలిసి ఈ ప్రపంచ మలేరియా దినోత్సవాన్ని ఏర్పాటుచేశాయి. ఈ దినాన్ని ప్రతిసంవత్సరం ఏప్రిల్ 25 జరుపుకుంటారు.
ప్రపంచ దేశాలన్నింటిలో నైజీరియా, డెమోక్రటిక్ రిపబ్లిక్ ఆఫ్ కాంగో, మొజాంబిక్, బుర్కినా ఫాసో మరియు సియర్రా లియోన్ వంటి ఐదు దేశాలు ఎక్కువగా మలేరియా వ్యాధి బారినపడ్డాయని ప్రపంచ ఆరోగ్య సంస్థ నివేదిక వెల్లడించింది. తాజాగా 2015లో ప్రపంచవ్యాప్తంగా 429,000 మలేరియా మరణాలు మరియు 212 మిలియన్ కొత్త కేసులు నమోదయ్యాయి. 2010 మరియు 2015 మధ్యకాలంలో కొత్త మలేరియా కేసుల రేటు ప్రపంచవ్యాప్తంగా 21 శాతం పడిపోవడమేకాకుండా మలేరియా మరణాల రేటు 29 శాతానికి తగ్గింది.
తెలుగు భాష విధానం
తెలుగు భాష విధానం భారతదేశంలోని ఆంధ్రప్రదేశ్ మరియు తెలంగాణ రాష్ట్రాలలోని విధానం. తెలంగాణ విభజనకు ముందు ఈ రాష్ట్రాలలోని ప్రజలలో 84 శాతం మంది తెలుగు భాషను మొదటి భాషగా తీసుకున్నారు. తెలుగు భాషా మద్దతుదారులు భాషకు ప్రోత్సాహకత మరియు భాష పట్ల ప్రభుత్వ మద్దతు లేదని గమనించారు. గుర్తింపు మరియు ప్రమోషన్లో తెలుగు అధికారిక భాషా హక్కుల కోసం కృషిచేస్తున్నారు.
తెలుగు మరియు ఆంగ్ల భాషలు ఆంధ్రప్రదేశ్ మరియు తెలంగాణ రాష్ట్రాలలోని పాఠశాలలో బోధిస్తున్న ప్రధాన భాషలు. కొన్ని పాఠశాలలలో ఇతర ప్రాంతీయ భాషలైన ఉర్దూను బోధనా భాషగా వాడుతున్నారు. ఈ రెండు రాష్ట్రాలలో తెలుగు భాష అనేది తప్పనిసరిగా బోధించవలసినది. మెట్రిక్యులేషన్ చదివేవారికి తెలుగు భాష ధారాళంగా రావాలి.
అంధ్రప్రదేశ్ ప్రభుత్వం ప్రభుత్వ పాఠశాలలలో ఆంగ్లమాద్యమం పాఠశాలల సంఖ్యను పెంచుటకు కృషి చేస్తుంది. కొన్ని రాష్ట్ర పాఠశాలలలో ఒక్క ఆంగ్ల మాధ్యమంలో మాత్రమే బోధించుటలు ప్రతిపాదనలు వచ్చినందున ఈ విధానం తల్లిదండ్రులకు ఆంగ్లమాద్యమంపై పెరుగుతున్న కోరికను ప్రతిబింబిస్తుంది. ఆంగ్ల మాధ్యమ పాఠశాలల కోసం పెరిగిన డిమాండ్‌ను పొందలేకపోవడంతో ప్రభుత్వ రంగం విద్యార్థులను కోల్పోతోందని భావించబడుతుంది.
తెలంగాణ రాష్ట్ర ప్రభుత్వం రాష్ట్రంలో అన్ని ప్రైవేటు పాఠశాలల్లో ఇంగ్లీష్-మాధ్యమిక విద్యను తప్పనిసరి చేయాలని ప్రభుత్వం యోచిస్తోంది. ఆంగ్ల-మాధ్యమ విద్యకు సంబంధించిన ధోరణికి కొందరు తెలుగు భాషా కార్యకర్తలలో అప్రమత్తమై, తెలుగు భాషను తక్కువస్థాయిలో ఉంచడం మరియు తెలుగు-మాట్లాడేవారి భాష హక్కుల గూర్చి రాష్ట్ర ప్రభుత్వాలకు తెలియజేసారు. ఇంగ్లీష్ భాషా మాధ్యమ పాఠశాలల్లో విద్యార్థులు తెలుగులో మాట్లాడినందువలన శిక్షలు మరింత పెరిగిపోయాయి.
చాలామంది విద్యావంతులైన తెలుగు ప్రజలు జ్ఞానం ఆధారిత ఉద్యోగాల అన్వేషణలో ప్రపంచవ్యాప్తంగా ప్రయాణిస్తున్నారు, మరియు అనేక దేశాలు తమ మాతృభాషలో విద్యను అందించడం ద్వారా భారతదేశం కంటే వేగంగా వృద్ధి చెందుతున్నారని గమనించారు. భారతదేశం అంతటా, స్థానిక భాషా న్యాయవాదులు ఆంగ్లంపై తక్కువ ఆధారపడాలని డిమాండ్ చేస్తున్నారు. ఆంధ్రప్రదేశ్ యొక్క ఒక రోజు స్థూల జాతీయోత్పత్తి (GDP) కంటే తక్కువగా ఖర్చు చేసే ఖర్చుతో రాష్ట్ర ప్రభుత్వం తెలుగు భాష అభివృద్ధికి కృషిచేయవచ్చు. ప్రపంచంలోని ఏ దేశం దాని మాతృభాషలో విద్యను అందించకుండా అభివృద్ధి చెందలేదు. అంతర్జాతీయ భాషగా ఆంగ్ల భాష పరిణామం చెందడానికి ఆంగ్ల ప్రజల అంకితభావం, భాషపై ప్రేమ మరియు వారి భాషను అభివృద్ధి చేయాలనే ప్రయత్నాలు ముఖ్యమైనవి. యునైటెడ్ కింగ్‌డం లో, వెల్ష్(మైనారిటీ భాష) కూడా ప్రోత్సహించబడుతుంది. యునైటెడ్ కింగ్‌డమ్‌ లో వెల్ష్ భాష (సుమారు 750,000 మంది ప్రజలు మాట్లాడతారు) యొక్క చట్టపరమైన హోదా భారతదేశంలో ఉన్న తెలుగు భాష (85 మిలియన్ల మంది) తో పోలిస్తే ఎక్కువగా ఉంటుంది.
2012లో ఆంధ్రప్రదేశ్ లోని అధికార భాషా కమీషన్ కు చెందిన భాషా ఉద్యమకారులు 22 సంవత్సరాల విరామం తర్వాత ప్రపంచ తెలుగు సభలను నిర్వహించారు. ఈ కార్యక్రమం విజయవంతమైనది. ప్రపంచ వ్యాప్తంగా 5000 మంది తెలుగు ప్రతినిధులు తిరుపతి లో జరిగిన సభలకు హాజరయ్యారు.
ప్రత్యామ్నాయ తెలుగు పదాలను ఉపయోగించి, తెలుగు కార్యక్రమాలలో ఆంగ్ల భాషను తగ్గించటానికి ప్రింట్ మరియు దృశ్య తెలుగు మీడియా చర్యలు తీసుకున్నాయి. ఆంధ్ర క్రికెట్ అసోసియేషన్ నేషనల్ క్రికెట్ అకాడమీ కోచింగ్ మాన్యువల్ ను తెలుగులోకి అనువదించింది.
డోగ్రీ భాష
డోగ్రీ (डोगरी or ), అన్నది భారత దేశం, పాకిస్తాన్ లలో 50 లక్షల మంది వరకు మాట్లాడే ఇండో-ఆర్యన్ భాష. ఈ భాషను ప్రధానంగా జమ్మూ కాశ్మీరులోని జమ్ము, హిమాచల్ ప్రదేశ్ లో ఎక్కువగానూ, ఉత్తర పంజాబ్, జమ్ము కాశ్మీర్ లోని ఇతర ప్రాంతాలు, తదితర ప్రాంతాల్లోనూ మాట్లాడతారు. డోగ్రీ మాట్లాడే వారిని డోగ్రాలనీ, డోగ్రీ-మాట్లాడే ప్రాంతాన్ని దుగ్గర్ అనీ పిలుస్తారు. పంజాబీ భాషలో ఒక మాండలీకం అని పూర్వం భావించినా, ప్రస్తుతం డోగ్రీని పశ్చిమ పహారీ భాషా విభాగంలో ప్రత్యేక భాషగా గుర్తిస్తున్నారు. The language is referred to as Pahari (पहाड़ी or ) in Pakistan. Unusually for an Indo-European language, Dogri is tonal, a trait it shares with other Western Pahari languages and Punjabi.
Dogri has several varieties, all with greater than 80% lexical similarity (within Jammu and Kashmir). Before gaining language status, per the Census of India, Dogri was classified as one of the many varieties of Punjabi, such as Majhi or Doabi.
ఎ. ఓ. హ్యూమ్
ఎ. ఓ. హ్యూమ్ అనే సంక్షిప్త నామం కలిగిన అలన్ ఆక్టేవియన్ హ్యూమ్ (6 జూన్ 1829 – 31 జూలై 1912) ఆంగ్లేయుల పరిపాలనా కాలంలో భారతదేశపు ప్రభుత్వ అధికారి, రాజకీయ సంస్కర్త, పక్షి శాస్త్రవేత్త, వృక్ష శాస్త్రవేత్త. ఈయన కాంగ్రెస్ పార్టీ సహ వ్యవస్థాపకుడు. తర్వాత కాంగ్రెస్ పార్టీ ఆధ్వర్యంలోనే భారత స్వాతంత్ర్యోద్యమం మొదలైంది. పక్షి శాస్త్రవేత్తగా కూడా మంచి పేరున్న ఈయనను "భారత పక్షిశాస్త్ర పితామహుడిగా" అని కూడా వ్యవరిస్తారు.
నిర్మల్ వర్మ
నిర్మల్ వర్మ ప్రఖ్యాత హిందీ రచయిత. ఇతను ప్రఖ్యాత నవలా రచయిత, రచయిత మరియు అనువాదకుడు. 1999లో ప్రతిష్ఠాత్మక జ్ఞాన్ పీఠ్ అవార్డుకు ఎంపికయ్యారు. హిందీ సాహిత్యపు యొక్క నాయ్ కహానీ (న్యూ స్టోరీ) సాహిత్య ఉద్యమంలో మార్గదర్శకులలో ఒకరిగా ఇతను గుర్తింపు పొందాడు. దీనిలో ఇతని మొదటి కథ సంకలనం "పరిందే (బర్డ్స్)" .
ఈయన రచన ప్రస్థానం ఐదు దశాబ్దాల పౌ కొనసాగింది. ఇందులో సాహిత్యానికి సంబంధించి, కథ సంపుటాలకు సంబంధించి రచించారు. ఈయన ఐదు నవలలు, ఎనిమిది చిన్న కథలు మరియు తొమ్మిది నాన్ ఫిక్షన్ కి సంబంధించిన రచనను రచించారు. ఇవే కాకుండా వ్యాసారూప కథలు కూడా రచించారు. 
ఈయన 1929 ఏప్రిల్ 3 న షిమ్లాలో జన్మించాడు ఇతని తండ్రి బ్రిటీష్ భారత ప్రభుత్వ సివిల్ అండ్ సర్వీసెస్ విభాగంలో అధికారిగా పనిచేశాడు. ఎనిమిది మంది సంతానంలో ఈయన ఏడవవాడు. అతని సోదరుడు రామ్ కుమార్ భారతదేశపు గొప్ప కళాకారులలో ఒకరు. ఇతని భార్య గగన్ గిల్.
ఈయన 1950 ప్రారంభంలో విద్యార్థుల మ్యాగజైన్ పేరుతొ తన మొదటి కథను వ్రాశాడు. ఈయన ఢిల్లీ విశ్వవిద్యాలయములోని సెయింట్ స్టీఫెన్స్ కళాశాల నుండి చరిత్రలో మాస్టర్స్ ఆఫ్ ఆర్ట్స్ పూర్తి చేసాడు. ఆ తరువాత ఢిల్లీలో పలు సాహిత్య పత్రికలకు సాహిత్య పరమైన రచనలు రచించారు.
ఈయన తన విద్యార్థి దశ నుంచే క్రియాశీల ఆలోచనలలో ముందుడేవాడు. ఈయన 1947-48లో, క్రమం తప్పకుండా ఢిల్లీలోని మహాత్మా గాంధీజీలో నిర్వహించే ఉదయం ప్రార్థన సమావేశాలకు హాజరయ్యేవాడు. అదేకాకుండా, ఈయన కమ్యూనిస్ట్ పార్టీ ఆఫ్ ఇండియాలో సభ్యునిగా ఉండేవాడు. కానీ, 1956 లో సోవియట్ హంగరీను ఆక్రమించిన తరువాత ఈయన రాజీనామా చేశాడు. అప్పటి నుంచి ఈయన చైతన్యవంతమైన రచనలతో ప్రజానీకాన్ని ఆకట్టుకునేవాడు.
ఈయన పది సంవత్సరాల పాటు పరాగ్వే దేశంలో ఉన్నాడు. అక్కడ ఆయన ఓరేంటల్ ఇన్స్టిట్యూట్లోని చెక్ రచయితలు అయినటువంటి కారెల్ కాపెక్, మిలన్ కుందేర మరియు బోహూమిల్ హరాల్ వారిని తమ రచనలను హిందీలోకి అనువాదించాల్సిందిగా ఆహ్వానించారు. ఇతను చెక్ భాష నేర్చుకున్నాడు. అదేవిదంగా ఆ దేశంలో వాతావరణ మార్పుల కారణంగా 1968 లో స్వదేశానికి తిరిగి వచ్చాడు. ఈ క్రమంలో ఈయన తొమ్మిది ప్రపంచ క్లాసిక్లను హిందీలోకి అనువదించాడు.
పరాగ్వే దేశంలో ఉన్న సమయంలో ఈయన ఐరోపా దేశాలను కూడా పర్యటించాడు. ఈ క్రమంలో ఈయన చీరోన్ పార్ చాందిని (1962), హర్ష్ బార్ష్ మెయిన్ (1970) మరియు డుండ్ సే ఉత్తన్న్ వంటి రచనలు రచించాడు.
1980-83 లో నిరలా సృజనాత్మక రచన విభాగంలో చైర్మన్ గా వ్యవహరించాడు . 1988-90లో షిమ్లాలోని యశ్పాల్ క్రియేటివ్ రైటింగ్ సహా దర్శకుడిగా వ్యవహరించిన మాయ దర్పన్ (1972) చలన చిత్రం ఉత్తమ చిత్రంగా ఫీలింఫేయిర్ క్రిటిక్స్ అవార్డును గెలుచుకుంది.
ఈయన తన సహచరులైన మోహన్ రాకేష్, భీష్ం సాహిని, కమలేశ్వర్, అమర్ కాంత్, రాజేంద్ర యాదవ్ కలిసి హిందీ సాహిత్యంలో నాయి కహాని అనే సంస్థను స్థాపించాడు .ఈయన అక్టోబర్ 25, 2005 న న్యూఢిల్లీలో మరణించాడు.
బైరిశెట్టి
బైరిశెట్టి కాపు, తెలగ, బలిజ మరియు నాయుడు వాళ్ళ ఇంటి పేరు
దక్షిణ భారత హిందీ ప్రచార సభ
దక్షిణ భారత హిందీ ప్రచార సభ భారతదేశపు దక్షిణాది రాష్ట్రాలలోని ప్రజలలో హిందీ అక్షరాస్యతను అభివృద్ధి చేయాలనే లక్ష్యంలో ఏర్పాటయిన సంస్థ. దీని ప్రధాన కార్యాలయం చెన్నైలో ఉంది. ఈ సంస్థను మహాత్మా గాంధీ సహకారంలో అనీ బిసెంట్ ప్రారంభించింది. ఈ సంస్థను జాతీయ ప్రాముఖ్యత కలిగిన సంస్థగా భారత ప్రభుత్వం గుర్తించింది.
దక్షిణాది రాష్ట్రాలలో హిందీ భాషను ప్రచారం చేసే లక్ష్యంతో ఈ సభను 1918లో మద్రాసులో మహాత్మా గాంధీ స్థాపించాడు. జాతీయ సమైక్యత కోసం ఉత్తర, దక్షిణ రాష్ట్రాల ప్రజలను కలపడానికి అత్యధికంగా మాట్లాడే భాష అయిన హిందీ అవసరాన్ని గాంధీజీ గుర్తించాడు. దానికోసం అతడు మద్రాసు కేంద్రంగా ఆనాటి మద్రాసు, బనగానపల్లె, కొచ్చిన్, హైదరాబాదు, మైసూరు, పుదుక్కోటై, సండూరు, ట్రావెన్కోర్ సంస్థానాలలో హిందీ భాష ప్రచారం చేయడానికి దక్షిణ భారత హిందీ ప్రచార సభను స్థాపించాడు. ఈ ఉద్యమాన్ని అనీ బిసెంట్ మద్రాసులోని గోఖలే హాలులో 1918లో ప్రారంభించింది. గాంధీజీ తన తుదిశ్వాస వరకు దక్షిణ భారత హిందీప్రచార సభకు అధ్యక్షుడిగా కొనసాగాడు. ఈ సభకు మొట్టమొదటి ప్రచారకులుగా గాంధీజీ కుమారుడైన దేవదాస్ గాంధీ వ్యవహరించాడు. మొట్టమొదటి హిందీపాఠాన్ని దేవదాస్ గాంధీయే చెప్పాడు. క్రమంగా హిందీ శిక్షణ పాఠశాలలను ఆంధ్ర తమిళనాడు ప్రాంతాలకు విస్తరించారు. 1919లో 80 విద్యార్థులు ఉన్న ఈ సంస్థ తరువాతి కాలంలో ఆ సంఖ్య వందలకు, వేలకు పెరిగింది. ప్రస్తుతం ఈ ఉద్యమంలో 7000 మంది భాగస్వాములు 6000 కేంద్రాలలో పనిచేస్తున్నారు. ఈ సంస్థ ఆంధ్రప్రదేశ్, తెలంగాణ, కర్ణాటక, కేరళ, తమిళనాడు రాష్ట్రాలకు విస్తరించి 12 కోట్లమంది ప్రజలకు తన సేవలను అందిస్తున్నది.
1920 వరకు ఈ కార్యాలయం మద్రాసులోని జార్జ్‌టౌన్‌లో ఉంది. ఆ తర్వాత కొంత కాలానికి మైలాపూర్, అక్కడ నుంచి ట్రిప్లికేన్‌కి మారింది. నాటి నుంచి 1936 వరకు ఈ సభ ఆ ప్రాంతంలోనే ఉంది.
1936 లో ఈ శాఖలను విస్తరించి, ఉద్యమ తీవ్రతను పెంచాలని ఉద్యమ నాయకులు భావించారు. అప్పుడే ఈ సభను ట్రిప్లికేన్ నుంచి టి.నగర్‌, తణికాచలం రోడ్డులోని, ఏడు ఎకరాల విస్తీర్ణంగల ప్రాంతంలోకి తరలించారు. ఈ భవనానికి అబ్దుల్ హమీద్‌ఖాన్ శంకుస్థాపన రాయి వేశాడు. సరిగ్గా 1936 అక్టోబరు 7వ తేదీన ఆ సమయంలో ఇండియన్ నేషనల్ కాంగ్రెస్‌కు అధ్యక్షుడిగా ఉన్న జవహర్‌లాల్ నెహ్రూ ప్రారంభించాడు.
ఈ సభలో 1922 నుంచి ప్రాథమిక పరీక్షలు నిర్వహించారు. డిగ్రీ స్థాయిలో రాష్ట్రభాష విశారద పరీక్షను నిర్వహించి, 1931లో స్నాతకోత్సవం నిర్వహించారు. ఈ సందర్భంగా కాకా కాలేకర్ ప్రసంగించాడు. రెండో ప్రపంచ యుద్ధానంతరం 1946లో ఈ సభ రజతోత్సవం చేసుకుంది. ఈ ఉత్సవాలకు గాంధీజీ అధ్యక్షత వహించాడు. గాంధీజీ విచ్చేయడాన్ని చారిత్రాత్మకంగా భావించి, ఈ సందర్భంగా ఆయన గౌరవార్థం, ఆయన ప్రసంగించిన ప్రాంతంలో గాంధీ మంటపం నిర్మించాలని తలచారు. అనుకున్నట్లుగానే 1963 జూన్ 9 నాటికి గాంధీ మంటప నిర్మాణం పూర్తయింది. ఆ మంటపాన్ని మొరార్జీ దేశాయ్ ప్రారంభించాడు. 'గాంధీ పదవిదాన్' మంటపం నగరంలో ఒక చిహ్నంగా నిలిచింది. గాంధీమహాత్మునికి సంబంధించిన కార్యక్రమాలను, స్నాతకోత్సవ కార్యక్రమాన్ని నేటికీ ఇక్కడే నిర్వహిస్తున్నారు.
1993లో, దేశప్రధాని, ప్రచార సభ అధ్యక్షులు అయిన పి.వి.నరసింహారావు ప్లాటినం జూబ్లీ ఉత్సవాలను అమృతోత్సవాలుగా న్యూఢిల్లీలోని తన నివాసంలో ఘనంగా జరిపాడు. 2018లో దక్షిణభారత హిందీ ప్రచార సభ శతసంవత్సరాలు పూర్తి చేసి వజ్రోత్సవాన్ని జరుపుకోనున్నది.
దక్షిణ భారత హిందీ ప్రచార సభకు ఈ క్రింది వ్యక్తులు అధ్యక్షులుగా వ్యవహరించారు.ఈ సభను ఆంధ్ర ప్రదేశ్, కర్ణాటక, కేరళ, తమిళనాడు రాష్ట్రాలకు నాలుగు విభాగాలుగా విభజించారు. ఈ సంస్థ ప్రధాన కార్యాలయం చెన్నైలోని టి.నగర్, తణికాచలం రోడ్డులో ఉంది. ఈ సంస్థ నాలుగు ప్రాంతీయ కార్యాలయాలు: